Minuri/sinhala-corpus-wikipedia huggingface dataset:
මීට අමතරව කලාපීය වශයෙන් මුදල් විශුද්ධිකරණය කටයුතු වල ක‍්‍රියාපටිපාටියේ අනුකූලතාවය අධීක්‍ෂණය සඳහා මූල්‍ය කටයුතු කාර්ය සාධන බලකායට අනුබද්ධිත ආයතන පිහිටුවා ඇත
1997 මුදල් විශුද්ධිකරණයය සඳහා වූ ආසියා පැසිපික් ශාන්තිකර කණ්ඩායම පිහිට යූ අතර, මේ වනවිට එහි සාමාජික රටවල් 39 ක් ක‍්‍රියාත්මක වේ
මේ ආකාරයට පිහිට වූ අනෙකුත් අධීක්‍ෂණ ආයතනය ලෙස යුරෝපා කවුන්සිලය, මුදල් විශුද්ධිකරණයය සඳහා වූ දකුණු අප‍්‍රිකානු කණ්ඩායම, දකුණු ඇමෙරිකානු මූල්‍ය කාර්ය සාධන බලකාය, මැදපෙරදිග හා උතුරු මූල්‍ය විශුද්ධිකරණයය පිළිබඳ රටවල් අතර තොරතුරු හුවමාරු කර ගැනීම සඳහා 1995 දී මූල්‍ය බුද්ධි ඒකකවල සංගමයක් (ෑටපදබඑ ටරදමච* පිහිටුවනු ලැබීය
මෙම මූල්‍ය බුද්ධි ඒකක තුළ පරිපාලනය, අධිකරණ, මිශ‍්‍ර බුද්ධි ඒකක යනුවෙන් කොටස් 3 කින් ක‍්‍රියාත්මක වේ
සැක කටයුතු ගණුදෙනු තොරතුරු එකතු කිරීම, එම තොරතුරු නීතිය බලාත්මක කරන ආයතන වලට සැපයීම, පරිපාලන බුද්ධි ඒකක වලින් ද සැක කටයුතු ගනුදෙනු පිළිබඳ පරීක්‍ෂණ පැවැත්වීම, ලබා දී ඇති නීතිමය බලතල අනුව ඒවාට නිති ක‍්‍රියාමාර්ග ගැනීම අධිකරණ  බුද්ධි ඒකක වලින් ද සිදුවේ
මීට අමතරව රටවල් වශයෙන් ගෙන බැලූ විට කළු ආර්ථික කටයුතු මගින් මූල්‍යායතන වලට ගලා එන තැන්පතු සඳහා තදබල ක‍්‍රියාමාර්ග හ`දුන්වා දී ඇත
මේ සඳහා එක්සත් රාජධානියේ ගණුදෙනුකරු හ`දුනා ගැනීම, තොරතුරු වාර්තාවක් පවත්වාගෙන යාම හා ආයතනික කාර්ය මණ්ඩලයට මේ පිළිබඳ මනා පුහුණුවක් ලබා දීම ආදිය සිදු කෙරේ
එමෙන්ම එක්සත් ජනපදයේ සංවිධානාත්මක අපරාධ පිළිබඳ ජනපති කොමිසම,  ඕස්ටේ‍්‍රලියාවේ මත්ද්‍රව්‍ය ප‍්‍රවාහනය පිළිබඳ සොයා බැලීමේ ස්ටුවර්ඞ් රාජකීය කොමිසම ආදී රාජ්‍ය සංවිධාන මෙයට එරෙහිව පෙළ ගැසී ඇත
මුදල් විශුද්ධිකරණය පිළිබඳ ශ‍්‍රී ලංකාවේ අවධානය

අපරාධ සීඝ‍්‍රයෙන් ඉහළ යාමත් සමග මුදල් විශුද්ධිකරණයය ද ශ‍්‍රී ලංකාව තුළ ඉහළ යමින් පවතින අතර එයට විස`දුමක් ලෙස රජය මූල්‍ය පද්ධතිය අධීක්‍ෂණ ක‍්‍රියාවලින් සම්පාදනය කොට ඇත
මුදල් විශුද්ධිකරණයයේ යෙදෙන්නන් මූල්‍ය ක‍්‍රමයේ ඇති යම් යම් නම්‍යශීලී තත්වයන් අනිසි ලෙස තමන්ට අවශ්‍ය ලෙස ප‍්‍රයෝජනයට ගෙන ඇත
එමනිසා නීතිරීති සාවi භාවිතයන්ගෙන් නිවැරදි කිරීම සඳහා භාවිතා කෙරේ
ත‍්‍රස්තවාදයට අරමුදල් සැපයීම හා මුදල් විශුද්ධිකරණයයට එරෙහි ශ‍්‍රී ලංකා ප‍්‍රයන්තය 2006 අංක 6 දරණ මුදල් ගනුදෙනු වාර්තා කිරීමේ පනත, 2006 අංක 05 දරණ මුදල් විශුද්ධිකරණයය වැළක්වීමේ පනත සහ 2005 අංක 25 දරණ ත‍්‍රස්තවාදයට අරමුදල් සැපයීම වැළක්වීමේ සම්මුති පනත යනාදී කෙටුම්පත් බලාත්මක කිරීමත් සමග ක‍්‍රමවත්ව ආරම්භ විය
මුදල් ගනුදෙනු වාර්තා කිරීමේ පනත යටතේ 2006 වසරේ මාර්තු මස මූල්‍ය බුද්ධි ඒකකය ප‍්‍රධාන වශයෙන් මූල්‍ය ගණුදෙනු පිළිබඳ තොරතුරු ලබා ගැනීම, ඒවා විශ්ලේෂණය කිරීම, සැක කටයුතු ගණුදෙනු පිළිබඳ තව දුරටත් පරීක්‍ෂා කිරීම හෝ සුදුසු නීතිමය පියවර ගැනීම සඳහා නියාමන ආයතන හෝ නීතිය ක‍්‍රියාත්මක කිරීමේ ආයතන වලට යොමු කිරීම සිදු කරයි
මෙයට අමතරව සැක කටයුතු ගණුදෙනු පිළිබඳ මූලික පරීක්‍ෂණ පැවැත්වීම, අදාළ ආයතන හා පුද්ගලයින්ගෙන් අවශ්‍ය තොරතුරු ලබා ගැනීම, මූල්‍ය ආයතන වෙත ගනුදෙනුකරු හදුනා ගන්න (ගණුදෙනුකරු වෙත සුපරික්‍ෂාකාරීවීම, ඇතුළුව අනෙකුත් නීති හා මෙහෙයුම් නිර්ණායකයන් නිකුත් කිරීම, මහජනතාව දැනුවත් කිරීමේ වැඩසටහන් දියත් කිරීම, සහ දේශීය විදේශීය ආයතන සමග තොරතුරු හුවමාරු කර ගැනීමේ ගිවිසුම් වලට එළැඹීම මූල්‍ය බුද්ධි ඒකකයේ අනෙකුත් වගකීම් වේ
ජාත්‍යන්තරව පිළිගත් සම්මුතීන් හා යහපාලන ක‍්‍රියාපටිපාටීන්ට අනුකූලව මුදල් විශුද්ධිකරණයය වැළක්වීමේ ප‍්‍රතිපත්තිය රාමුව ශ‍්‍රී ලංකාව තුළ කාර්යක්‍ෂමව ක‍්‍රියාත්මක කිරීමෙහිලා ඉහළ දායකත්වයක් මූල්‍ය බුද්ධි ඒකකය ස්ථාපිත කිරීම තුලින් ලැබී ඇත
මේ ආකාරයට ශ‍්‍රී ලංකාව තුළ විශුද්ධිකරණයය වැළක්වීම සඳහා විවිධ ආකාරයේ ක‍්‍රියාමාර්ග අනුගමනය කර ඇත
Reference

	Jayasooriya D
(2000), “The Regulstion of Money Laundering
A New Challenge to a Global Problem,” Occasional Paper-36,2000,Central Bank of Srilanka

	Schott P
(2004), “Reference Guide To Anti-Money Laundering And Combating The Financial Of Terrorism” Second Edition, The World Bank

	Tanzi, V
(1996) “Money  Laundering And The International Financial System” IMF Working Paper Wp/96/55,International Money Fund
	Walke,r J
(1999),” How Big Is Global Money Laundering” Journal Of Money Laundering Control,Vol 3(1)

	Central Bank Of Sri Lanka
(2000/2008),Annual Report, Colombo
	http
dirtydealing
org

	http
johnwalkercrimetrendasnalysis
com

	http
org/wiki/money  _laundering

	ගුණසේකර පී.ඞී
(2002*,මුදල් විශෝධනයලආර්ථික විමසුම,

	ප‍්‍රනාන්දු ඩබ්ලිව්.එම්.(2000*,කලූ මුදල් සුදුකිරීම හෙවත් මුදල් විශුද්ධිකරනය,සටහන,
හයවන ජෝර්ජ් (George VI) (ඇල්බර්ට් ෆ්‍රෙඩ්රික් ආතර් ජෝර්ජ් 14 දෙසැම්බර් 1895 – 6 පෙබරවාරි 1952), 1936 දෙසැම්බර් 11 සිට ඔහුගේ මරණය දක්වා එක්සත් රාජධානියේ සහ බ්‍රිතාන්‍ය පොදුරාජ්‍ය මණ්ඩලයේ ඩොමීනියන් රාජ්‍ය වල රජු විය
ඔහු අවසාන ඉන්දියාවේ අධිරාජ්‍යයා සහ ප්‍රථම පොදුරාජ්‍ය මණ්ඩලයේ ප්‍රධානියා විය
ඔහු රජ බවට පත්වන තෙක් මහජනයා අතර ප්‍රසිද්ධියට පත් වූයේ ඇල්බර්ට් යන නමිනි
එමෙන්ම ඔහුගේ පවුලේ අය සහ මිතුරන් අතර ඔහු හැඳින්වුණේ බර්ටි යන නමිනි
ජෝර්ජ් උපත ලැබුවේ ඔහුගේ මී මිත්තණිය වූ වික්ටෝරියා රැජින ගේ පාලන සමයේ දී ය
ඇගේ වල්ලභයා වූ ඇල්බර්ට් කුමරුගේ නම අනුව ජෝර්ජ් කුමරුට ඇල්බර්ට් යන නාමය ලැබුණි
පස්වන ජෝර්ජ් රජුගේ දෙවන පුත්‍රයා වූ නිසාවෙන් ජෝර්ජ් සිහසුනට පත්වීමට අපේක්ෂා නොකළේය
ඔහුගේ මුල් කාලීන දිවිය සිය සොහොයුරු එඩ්වර්ඩ් සෙවණේ ගෙවුණි
යොවුන් වියේ දී නාවුක පාසලට ඇතුලත් වූ ඔහු පළමු ලෝක යුධ සමයේ රාජකීය නාවික හමුදාවේ සහ රාජකීය ගුවන් හමුදාවේ සේවය කළේය
1920 දී ඔහු යෝක් හි ආදිපාදවරයා බවට පත් විය
1923 දී ඔහු එලිසබෙත් බොවිස්-ලියොන් ආර්යාව විවාහ කර ගත්තේය
ඔවුන් දෙපළට එළිසබෙත් සහ මාගරට් යනුවෙන් දියණියන් දෙදෙනෙකු විය
1920 ගණන්වල මැද බාගයේදී ඔහු ගොත ගැසීම සඳහා කථන චිකිත්සාවක් ලබා ගත්තේය
නමුත් එය සම්පූර්ණයෙන් යටපත් කිරීමට ඔහුට නොහැකි විණි
1936 දී ඔවුන්ගේ පියා මියයාම නිසා ජෝර්ජ් ගේ වැඩිමහල් සොහොයුරා අටවන එඩ්වර්ඩ් නමින් සිහසුනට පත්විය
කෙසේවෙතත් එම වසර අවසානයේ දී එඩ්වර්ඩ්, වොලිස් සිම්ප්සන් නමැති දික්කසාද වූ ඇමෙරිකානු කාන්තාවක විවාහ කර ගැනීමේ සිය කැමැත්ත හෙළිදරව් කළේය
දේශපාලන සහ ආගමික හේතු නිසා දික්කසාද වූ ගැහැණියක විවාහ කරගෙන රජකම දැරීමේ හැකියාවක් නොමැති බවට බ්‍රිතාන්‍ය අග්‍රාමාත්‍ය ස්ටැන්ලි බෝල්ඩ්වින් එඩ්වර්ඩ් ට අවවාද කළේය
සිම්ප්සන් විවාහ කර ගැනීම සඳහා එඩ්වර්ඩ් රජකම අත්හළේය
වින්ඩ්සර් රාජවංශයේ තෙවැන්නා ලෙස ජෝර්ජ් සිහසුනට පත්විය
ජෝර්ජ් ගේ රාජ්‍ය කාලයේදී, බ්‍රිතාන්‍ය අධිරාජ්‍යය බිඳ වැටි බ්‍රිතාන්‍ය පොදුරාජ්‍ය මණ්ඩලය ගොඩනැගීම වේගවත් විය
ඔහු රජ බවට පැමිණි දිනයේදී ම අයර්ලන්ත පාර්ලිමේන්තුව සිය රටේ ව්‍යවස්ථාවෙන් රාජකීයත්වයට හිමි ස්ථානය ඉවත් කරන ලදී
1939 සිට අධිරාජ්‍යය සහ පොදුරාජ්‍ය මණ්ඩලය නාසි ජර්මනිය සමඟ යුද්ධයට එළැඹුණි
ඉතාලිය සහ ජපානය සමඟ යුද්ධය 1940 සහ 1941 දී ඇරඹුණි
බ්‍රිතාන්‍යය සහ එහි මිත්‍ර පාක්ෂිකයෝ 1945 දී විජයග්‍රාහීව යුද්ධය අවසන් කළහ
එක්සත් ජනපදය සහ සෝවියට් සංගමය ප්‍රබල ලෝක බලවතුන් ලෙස නැගී සිටි අතර බ්‍රිතාන්‍ය අධිරාජ්‍යය දුර්වල විය
1947 දී ඉන්දියාව සහ පාකිස්ථානය නිදහස ලබාගත් අතර ජෝර්ජ් තවදුරටත් එම රජු විය
නමුත් ඉන්දියාවේ අධිරාජ්‍යයා යන නාමය 1948 දී අත්හැර දමන ලදී
අයර්ලන්තය ජනරජයක් බවට ප්‍රකාශයට පත් කරන ලදුව 1949 දී පොදුරාජ්‍ය මණ්ඩලය හැර ගියාය
ඊට පසු වසරේදී ඉන්දියාව පොදුරාජ්‍ය මණ්ඩලය තුළ ජනරජයක් බවට පත්විය
ජෝර්ජ් පොදුරාජ්‍ය මණ්ඩලයේ ප්‍රධානියා යන නව නාමය ලබා ගන්නා ලදී
සෞඛ්‍ය තත්ත්වය පිරිහීම නිසා රාජ්‍යත්වයේ අවසාන සමයේ ඔහු දුර්වල විය
ඔහුගේ මරණයෙන් පසු ඔහුගේ වැඩිමහල් දියණිය වූ එළිසබෙත්ට කිරීටය හිමි විය
1895 උපත්
1952 මරණ
සීතල යුද්ධ සමයේ නායකයෝ
රජවරු - එක්සත් රාජධානිය
ඕස්ට්‍රේලියාවේ රජවරු
කැනඩාවේ රාජ්‍ය නායකයෝ
ඉන්දියාවේ රාජ්‍ය නායකයෝ
නවසීලන්තයේ රාජ්‍ය නායකයෝ
පකිස්තානයේ රාජ්‍ය නායකයෝ
දකුණු අප්‍රිකාවේ රජවරු
ලංකාවේ රජවරු
Indigofera tinctoria bears the common name true indigo
The plant was one of the original sources of indigo dye
It has been naturalized to tropical and temperate ආසියාව, as well as parts of Africa, but its native habitat is unknown since it has been in cultivation worldwide for many centuries
Today most dye is synthetic, but dye from I
tinctoria is still available, marketed as natural coloring
The plant is also widely grown as a soil-improving groundcover
True indigo is a shrub one to two meters high
It may be an annual, biennial, or perennial, depending on the climate in which it is grown
It has light green pinnate leaves and sheafs of pink or violet flowers
The plant is a legume, so it is rotated into fields to improve the soil in the same way that other legume crops such as alfalfa and beans are
Dye is obtained from the processing of the plant's leaves
They are soaked in water and fermented in order to convert the glycoside indican naturally present in the plant to the blue dye indigotin
The precipitate from the fermented leaf solution is mixed with a strong base such as lye, pressed into cakes, dried, and powdered
The powder is then mixed with various other substances to produce different shades of blue and purple
නිල් අවරිය ඖෂධීය ශාකයකි
කෘති‍්‍රම නිල් පැහැති ඩයි වර්ග සොයා ගැනීමට පෙර රෙදිපිළි වර්ණවත් කිරීම සඳහා යොදාගත් ශාකයකි
දේශීය වෙදැදුරන් හිස ගල්වන තෙල් සඳහා බහුලව ම යොදාගන්නා නිල් අවරිය විවිධ රෝග සමනය සඳහා ද ප‍්‍රත්‍යක්ෂ ඖෂධයකි
පඳුරක් ලෙසින් මීටර 1-2 ක් පමණ උසට වැඩේ
රෝස පැහැති පොකුරු වශයෙන් හටගන්නා කුඩා මල් වසර පුරාම දැකගත හැකිය
නිල්අවරිය කරල් සෙ
2-3 ක් පමණ දිගවේ
වකුටු වී ඇත
ශ‍්‍රී ලංකාවේ තෙත් හා අතරමැදි කලාපයේ වගා කරන මෙම ශාකය ඇතැම් විට මඟ දෙපස වල් පැළෑටියක් ලෙසින් වැවී තිබෙනු දැකගත හැකිය
පස සංරක්ෂණය සඳහා පුරන් කුඹුරුවල ද කන්න දෙකක් අතර වෙනත් ගොවි බිම්වල ද වගා කළ හැකිය
නිල් අවරිය ශාකයේ කොළ, මුල්, මල්, පොතු, ගෙඩි (පංචාංගය) ආදී සෑම අංශයක්ම ඖෂධ ගුණයෙන් අනූන වේ
ඖෂධ සඳහා විශේෂයෙන් ම අමු කොළ ප‍්‍රයෝජනයට ගැනේ
සෙම හා වාතය සමනය කිරීමේ ඖෂධීය ගුණයෙන් සතු නිල් අවරිය ශාකය වේදනා නාශකයකි
වණ සුව කිරීමටත්, පණුවන් හා විස නැසීමටත්, කෙස් කළු කිරීමටත්, කුෂ්ඨ සුව කිරීමත්, ලේ පිරිසුදු කිරීමටත්, ඉදිමුම නැසීමටත් සමත් නිල් අවරිය ශාකය අත් බේතක් ලෙස ද ගම්මුන් අතර ජනප‍්‍රිය ය
නිල් අවරිය කොළ යුෂ යොදා සිඳගත් තෙල් හිස ගැල්වීමෙන් කෙස් වැඩීමට හා කළුවීමට මඟ පෑදේ
නිල් අවරිය කොළ තම්බා එම කොළ සෝදා ඇල්දියෙන් අඹරා ගෑමෙන් රතගාය සුවපත් වේ
නිල් අවරිය දත් කැක්කුමට ද මහඟු ඖෂධයකි
මුල් සපා කෙළ ගිලීමෙන් දත් කැක්කුම පහවී යයි
කම්මුල්ගාය වැලඳුණු රෝගීන්ට නිල් අවරිය කොළ අඹරා ගෑම සිදුකරයි
මෙවැනි ඖෂධීය ගුණයෙන් පිරිපුන් නිල් අවරිය ශාකය ඉන්ඩිගෝ ඩයි වර්ගය නිපදවීමට ද භාවිතා කරයි
එසේම එම ශාකය ගෙවතු අලංකාරයට ද යොදා ගත හැක්කේ ඇසට ප‍්‍රිය උපදවන හරිත වර්ණයකින් හා අලංකාර පෙනුමකින් යුත් ශාකයක් බැවිනි
තවාන් වල බීජ රෝපණය කරගත හැකි අතර තවාන් කළ බීජ පැළවීමෙන් මාසයක් පමණ ගත වූ පසු සිටුවීම සුදුසුය
මඳ වැසි සහිත කාලගුණයකදී එම පැළ සිටුවීම වඩාත් උචිත වන්නේ වැඩි අස්වැන්නක් ලබාගත හැකි හෙයිනි
අග‍්‍රස්ථ අංකුරය අඩි 1 – 1 1/2 ක් පමණ උස පැළවලින් ඉවත් කිරීමෙන් පහළින් ඇති අංකුරය වැඩී අතු පතරින් ගහන පඳුරක් ලබාගත හැකිය
මාස 5ක පමණ සිට අස්වනු නෙළිය හැකි අතර අමුකොළ හා ළපටි කඳ කොටසින් අස්වැන්න ලෙස ගැනේ
ස්තූතිය - හර්ෂනී රුද්‍රිගු සහ සිළුමින පුවත්පත

Tinctoria
ඖෂධීය ශාක
ශාක
ආඩතෝඩා හෙවත් වං ඇපල ලෙස හඳුන්වන්නේ ඉන්දියානු උප මහාද්වීපයේ බොහෝ ප්‍රදේශවල  වැවෙන ඖෂධීය ශාකයකි
ආශ්‍රිත ලිපි
 පාවට්ටා

වැඩිදුර කියවීම්

Justicia
ඖෂධීය ශාක
ශ්‍රී ලංකාවේ ශාක
ශාක
Canarium zeylanicum is a species of flowering plant in the frankincense family, Burseraceae, that is endemic to Sri Lanka
References

zeylanicum
Plants described in 1850
ශ්‍රී ලංකාවේ ශාක
වඳවීයන ශාක
දිවුල්, විටමින්, කැල්සියම්, පොස්පරස්, තන්තු, ප්‍රෝටීන හා යකඩ වැනි පෝෂ්‍ය පදාර්ථවලින් අනූන ය
දිවුල් ආහාරයට ගැනීමෙන් ආහාර ජීරණ පද්ධතිය හා සම්බන්ධ ගැටලු සමනය වේ
එහි ඇති සංඝටක, මළබද්ධය දුරු කිරීමට සමත් වෙනවා මෙන් ම, බඩෙහි ඇති වන රිදීම්, අපහසුතා දුරු කරයි
එසේ ම එයට පාචනය, මළබද්ධය ආදී රෝග තත්ත්ව සුව කිරීමේ හැකියාව ද ඇත
එය ප්‍රති දිලීරකයක් ලෙස ක්‍රියා කරමින්, ආහාර ජීරණ පද්ධතියට ආරක්ෂාව ලබා දෙයි
දිවුල් අනුභවයෙන්,රුධිරය පිරිසුදු කිරීමේ විශේෂ හැකියාවක් පවතී
දිවුල් හා සීනි උණු වතුරෙන් දිය කර පානය කිරීම, ඒ සඳහා යෝග්‍ය බව සැලකේ. දිවුල් මඟින් රුධිරය පිරිසුදු වනවා මෙන් ම, රුධිරය අපිරිසුදු වීමෙන් ශරීරයට සිදු විය හැකි හානි ද වළක්වයි. දිවුල් ශාකයේ මුල්, කණ ආශ්‍රිත වේදනා හා රෝග සඳහා ඖෂධයක් ලෙස භාවිත කළ හැකි ය
දිවුල් ශාකයේ කඳෙන් හා අතුවලින්, ගම් වැනි ද්‍රව්‍යයක් වෑස්සෙයි
එය දියවැඩියාව පාලනය සඳහා යෝග්‍ය ය
දිවුල් ශාකයේ කොළ ශ්වසන පද්ධතිය ආශ්‍රිත ගැටලු සඳහා සුදුසු ය
දිර්ඝ කාලීනව පවතින සෙම්ප්‍රතිශ්‍යාව, ඒ ආශ්‍රිත වෙනත් රෝග, උගුරේ වේදනාව මෙන් ම කැස්ස සඳහා ද දිවුල් කොළ භාවිත කරයි
මෙය, පලතුරක් ලෙස අහාරයට ගැනීමෙන්, ශරීරයේ ජවය වැඩි වේ
දිවුල් මදය ග්‍රෑම් 100 තුළ, කැලරි 140 ක් පමණ අන්තර්ගතව ඇත
එය ශරීරයේ ශක්තිය සඳහා යෝග්‍ය වේ
ශරීරයේ පරිවෘත්තීය ක්‍රියා ඉක්මන් කරවීමේ හැකියාවක් ද දිවුල් සතු ය
දිවුල් යනු ප්‍රෝටීනවලින් සමන්විත,මාංශපේශිවල ශක්තිමත් බව වැඩි කරන පලතුරකි
එසේ ම, වකුගඩුවල සෞඛ්‍යමත් බව සඳහා මෙන් ම, අක්මාවේ සුවතාව සඳහා ද යෝග්‍ය පලතුරකි
බීටා කැරෝටින තයමින් මෙන් ම, රයිබෝප්ලේවින් ද අඩංගු දිවුල්, සර්ප දෂ්ඨනය සඳහා ප්‍රතිකාරයකි
එය, මැලේරියාව වැනි රෝගවලින් ආරක්ෂා වීමට ද උදවු වේ
දිවුල් ආහාරයට ගැනීමෙන්, පිළිකා ඇති වීමේ අවදානම අවම වේ
එහෙත්, දිවුල් වැඩි වශයෙන් ආහාරයට ගැනීම, සමහර විටෙක අහාර ජීර්ණය සඳහා අහිතකර ලෙස බලපෑ හැකි ය
එසේ ම, තයිරොයිඩ් ගැටලු ඇති පුද්ගලයන් සඳහා දිවුල් සුදුසු නැත
විද්‍යාත්මක නාමය ස්වභාවය හා ව්‍යාප්තිය

දිවුල් යනු උණුසුම් දේශගුණයක් සහිත ප්‍රදේශ වල හොඳින් වැවෙන ශාකයක් ලෙස හැඳින්විය හැකි අතර එහි සැකැස්ම ද උණුසුම් දේශගුණයකට අනුවර්තනය වී ඇති ආකාරයක් දකින්නට ලැබෙනවා
එනම් එම ශාකයේ කඳ තද ගතියකින් යුතු වෙනවා මෙන්ම කටු සහිත වෙනවා
තවද එහි කොලද ඉතා කුඩා වෙනවා
ඒවා වියලි දේශගුණයකට ආවේණික ලක්ෂණ ලෙස හඳුන්වන්නට පුළුවන් වෙනවා
මෙලෙස හඳුනා ගත හැකි දිවුල් ශාකයේ උද්භිත විද්‍යාත්මක නාමය වන්නේ Limonia acidissima යන්නයි
මෙම දිවුල් සාමාන්‍යයෙන් ඉංග්‍රීසි භාෂාවේ wood-apple යන නාමයෙන් හැඳින්වුවද එය තවත් නම් කිහිපයකින් හඳුන්වනු දකින්නට හැකි වෙනවා
එනම් එය අලින්ගේ ප්‍රියතම පලතුරක් වන නිසා elephant-apple යන නමින් ද monkey-fruit ආදී වශයෙන් හැඳින්වේ
මෙය ඉන්දියාවට ආවේණික ශාකයක් ලෙස හඳුනා ගත හැකි වන අතර එය ශ්‍රී ලංකාව, තායිලන්තය, හා දකුණු ආසියාව ආශ්‍රිත ප්‍රදේශයේ දී දැක ගැනීමට හැකියාව ලැබෙනවා
ඉන්දියාව තුළ දිවුල් සඳහා වසර 4000 ක පමණ අතීතයක් ඇතැයි සැලකෙනවා
දිවුල් ගසක් සාමාන්‍යයෙන් අඩි 30ක පමණ උසට වැඩෙන අතර දිවුල් ගෙඩියක් සාමාන්‍යයෙන් සෙන්ටිමීටර 5-9 පමණ විශ්කම්භයකින් යුක්ත වෙනවා
එම දිවුල් ගෙඩියේ වටේට පිහිටා ඇති ආවරණය ඉතාමත් ඝන වන අතර එයින් ඇතුලත මදය දුඹුරු පැහැති වෙනවා මෙන්ම සුදු පැහැති දිවුල් බීජ එම මදය තුළ දැකගැනීමට හැකි වෙනවා
දිවුල් ගසෙහි ආහාරයට ගන්නා කොටස වන්නේ එම මදය වන අතර එය මදය පමණක් ද, රසවත් පානයක් ලෙස ද, ජෑම් ලෙස සකසා ද අහාරය සඳහා භාවිතා කරනු දකින්නට පිළිවන් වෙනවා
ඖෂධීය හා පෝෂණ ගුණ

මෙලෙස දිවුල් ශාකය පිලිබඳව හඳුනා ගැනීමට හැකි වන අතර එහි ඇති පෝෂණ ගුණය පිලිබඳව සලකා බලන විට එය විටමින්, කැල්සියම්, පොස්පරස්, තන්තු, ප්‍රෝටීන හා යකඩ වනි පෝෂ්‍ය පදාර්ථවලින් අනූන වෙනවා
මෙම දිවුල් සතු ඖෂධීය ගුණය හා පෝෂණ ගුණය පිලිබඳව සලකා බලන විට ඒවා මේ ආකාරයෙන් හඳුනා ගැනීමට හැකියාව ලැබෙනවා
මෙම දිවුල් ආහාරයට ගැනීමෙන් ආහාර ජීරණ පද්ධතිය හා සම්බන්ධ ගැටළු සමනය කිරීමට හැකි වෙනවා
එනම් එහි ඇති සංඝටකයන් මලබද්දය දුරු කිරීමට සමත් වෙනවා මෙන්ම බඩෙහි ඇති වන රිදීම්, අපහසුතාවයන්ද දුරු කරවනවා
එසේම එයට පාචනය, මලබද්ධය ආදී රෝග තත්ත්ව සුව කිරීමේ හැකියාවක්ද පවතිනවා
එය ප්‍රති දිලීරකයක් ලෙස ක්‍රියා කරමින් ආහාර ජීරණ පද්ධතියට ආරක්ෂාවක්ද ලබා දෙනවා
එසේම මෙම දිවුල් සතුව අපගේ රුධිරය පිරිසිදු කිරීමේ විශේෂ හැකියාවක්ද පවතිනවා
එහිදී දිවුල් හා සීනි උණු වතුරින් දිය කර පානය කිරීම ඒ සඳහා යෝග්‍ය බව සැලකෙනවා
තවද එමගින් රුධිරය පිරිසිදු වනවා මෙන්ම රුධිරය අපිරිසිදු වීමෙන් ශරීරයට සිදු විය හැකි හානියද වළක්වනවා
එසේම මෙම දිවුල් ශාකයේ මුල්, කණ ආශ්‍රිත වේදනාවන් හා රෝග සඳහා ඖෂධයක් ලෙස භාවිතා කළ හැකි වෙනවා
එමෙන්ම දිවුල් ශාකයේ කඳෙන් හා අතු වලින් ගම් වැනි ද්‍රව්‍යයක් වෑස්සෙනු දකින්නට හැකි වෙනවා
එය දියවැඩියාව පාලනය සඳහා යහපත් වෙනවා
තවද දිවුල් ශාකයේ කොළ ශ්වසන පද්ධතිය ආශ්‍රිත ගැටළු සඳහා යෝග්‍ය වෙනවා
එනම් දිර්ගකාලිනව පවතින සෙම්ප්‍රතිශ්‍යාව සඳහා ද, ඒ ආශ්‍රිත වෙනත් රෝග සඳහාද, උගුරේ වේදනාව සදහා මෙන්ම කැස්ස සඳහා මෙම දිවුල් කොළ යෝග්‍ය වෙනවා
එසේම මෙම දිවුල් පළතුරක් ලෙස අහාරයට ගැනීම ශරීරයේ ජවය වැඩි කිරීමට සමත් වෙනවා
එනම් දිවුල් මදය ග්‍රෑම් 100 තුල කැලරි 140 ක් පමණ ඇති අතර එය ශරීරයේ ශක්තිය සඳහා යෝග්‍ය වෙනවා
එසේම එයට ශරීරයේ පරිවෘර්ත්තිය ක්‍රියාවන් ඉක්මන් කරවීමේ හැකියාවක් පවතිනවා
එසේම දිවුල් යනු ප්‍රෝටීන වලින් සමන්විත පලතුරක් වනවා මෙන්ම එය මාංශපේශි වල ශක්තිමත් බවද වැඩි කරනවා
එසේම දිවුල් වකුගඩු වල සෞඛ්‍යමත් බව සදහා මෙන්ම අක්මාවේ සෞඛ්‍යය සඳහා යෝග්‍ය පළතුරක් වෙනවා
එනම් එහි බීටා කරෝටින අඩංගු වන අතර එය අක්මාවේ සෞඛ්‍ය සඳහා යෝග්‍ය වෙනවා
එසේම එහි තයමින් මෙන්ම රයිබෝප්ලේවින් ද අඩංගු වෙනවා
එසේම දිවුල් සර්ප දෂ්ඨනය සදහා ප්‍රතිකාරයක් වනවා මෙන්ම මැලේරියාව වැනි රෝග වලින් ආරක්ෂා වීමට ද උදව් වෙනවා
එසේම මෙම දිවුල් ආහාරයට ගැනීමෙන් පිළිකා ඇති වීමේ අවදානම අවම වන බවද සැලකෙනවා
මේ ආකාරයට මෙහි ඖෂධීය ගුණ හඳුනා ගත හැකි වන අතර දිවුල් වැඩි වශයෙන් ආහාරයට ගැනීම සමහර විටෙක අහාර ජීර්ණය සඳහා අහිතකර ලෙස බලපෑ හැකියි
එසේම තයිරොයිඩ් හා ගැටළු ඇති පුද්ගලයන් සදහා දිවුල් ආහාරයට ගැනීම සුදුසු වන්නේ ද නැහැ
ආර්ථිකමය වාසි

මෙම දිවුල් පිලිබඳව සලකා බලන විට එය ආර්ථික වශයෙන් ද වැදගත් වෙනවා
එනම් පලතුරක් ලෙසද, දිවුල් ගෙඩියෙහි කටුවෙන් විසිතුරු බඩු නිපදවීම සඳහාද, සුවඳ විලවුන් වර්ග සඳහාද ආදී ප්‍රයෝජන රැසක් හඳුනා ගත හැකි වෙනවා
එසේම අරාබි රටවල දිවුල් කඳෙන් වැස්සෙන ගම් වැනි ද්‍රව්‍ය ගම් සඳහා ආදේශකයක් ලෙසද, දියසායම් සඳහාද, තීන්ත සදහා ආදී වශයෙන් යොදා ගන්නවා
මේ ආකාරයට ඖෂධීය ගුණයෙන් සපිරි පළතුරක් ලෙස මෙන්ම අපේ රටේ හොඳින් වැවෙන පලතුරක් ලෙස දිවුල් හඳුනා ගැනීමට පුළුවන් වෙනවා
ගැලරිය

මූලාශ්‍ර 

 Germplasm Resources Information Network
Limonia
 Germplasm Resources Information Network
Limonia acidissima
 Flora of Pakistan
genus page, species page
 The Wood Apple
 Pandanus Database
 https
organicfacts
net/health-benefits/fruit/health-benefits-of-wood-apple-or-bel-fruit
html
 https
//drhealthbenefits
com/food-bevarages/fruits/health-benefits-of-wood-apple 
 http
home-remedies-for-you
com/herbs/wood-apple
//migrationology
com/wood-apple-fruit

පලතුරු - ශ්‍රී ලංකා
පලතුරු
ශ්‍රී ලංකාවේ ශාක
ග්‍රීග්'ගේ කෘෂිකාර්මික වර්ගීකරණය 

1974 දී ඩී.බී.ග්‍රිග්‍ ඩාර්වෙන්ට් විසින් විටිල්සිගේ කෘෂිකාර්මික වර්ගීකරණය පදනමි කරගෙන ලෝක කෘෂිකර්මය ප්‍රධාන වර්ග 9කට බෙදා ඇත
සල ගොවිතැන
 ආසියාවේ තෙත් බිමි වල වී වගාව
 සංචාරක සත්ව පාලනය
 මධ්‍යධරණීකෘෂි කර්මය
 බටහිර යුරෝපයේ හා උතුරු ඇමරිකාවේ මිශ්‍ර ගොවිතැන
 කිරිපට්ටි පාලනය
ව්‍යාපාරික වතු වගාව
 සත්ව රංචු පාලනය
 ව්‍යාපාරික ධාන්‍ය වගාව

සල ගොවිතැන
      
සල ගොවිතැන ලොව පැරණිම කෘෂි කර්මික ක්‍රමයකි
විශාල  බිමිවල සංක්‍රමනිකව කරන මෙය විස්තෘත කෘෂි කාර්මික ක්‍රමයකි
මෙහිදී වනාන්තර හෝ ලඳු බිම්,සැවනා තෘණ බිමි යටතේ ඇති ප්‍රදේශ එළි කර පුච්චා වසරක් හෝ කිහිපයක් ගොවිතැන් කර අතහැර දැමීම සිරිතවේ
මීට  හේතුව පොහොර නොයොදන නිසා පස ඉක්මනින් නිසරු වීමයි
බොහෝ විට බිමි මාරුව හා නොදියුණු ජන කොටස් වෙසෙන කටුක පරිසර වලදී පදිංචියද මාරු කරයි
සල ගොවිතැන විවිධ රටවල විවිධ නමිවලින් හදුන්වයි.
උදා
මධ්‍යම ඇමරිකානු රටවල 'මිල්පා',මධ්‍යම අප්‍රිකානු රටවල 'චිටිමේන්',අග්නිදිග ආසියාතික රටවල 'ලාඩාං',ලංකාවේ 'හේන්'
ව්‍යාප්තිය

නිවර්තන ප්‍රදේශවල පුළුල් කලාප 3ක අවකාශීය ව්‍යාප්තිය දැකිය හැකිය
1.මධ්‍යම අප්‍රිකානු කලාපය
මෙය සල ගොවිතැන කෙරෙන විශාලම කලාපයයි
අත්ලන්තික් වෙරලේ සිට නැගෙනහිර දෙසට සමකය දෙපස කලාපය,මලගාසි දුපතේ උතුරු කොටස
2.ලතින් ඇමරිකානු කලාපය
ඇමේසන් ද්‍රෝනියෙන් වැඩි කොටසක්,අත්ලාන්තික් වෙරලේ සිට අන්දීස් කදු දක්වා ඇති කොටස,බ්‍රසීලය, බොලිවියාව,වැනිසියුලාව,දකුණු මැක්සිකෝව,බටහිර ඉන්දීය දුපත්වල කොටස්
3.දකුණු හා අග්නිදිග ආසියාවේ ඇතැමි ප්‍රදේශ
ඉන්දියාව, මියන්මාර්,තායිලන්තය,කම්පුචියාව යන රටවල අභ්‍යන්තර කොටස්, සුමාත්‍රාවේ සිට නැගෙනහිර බෝර්නියෝ හරහා නවගිනියාව දක්වා ඇති දුපත්
සල ගොවිතැනේ ලක්ෂණ

ලොව කුමන ප්‍රදේශයක වුවද සල ගොවිතැනේ දැකිය හැකි පොදු ලක්ෂණ සමූහයකි
1.ස්වාභාවික පරිසරය මත බොහෝ දුරට යැපෙමින් අවම යෙදවුම් මටිට්ටමක් යටතේ බෝග නිශ්පාදනය කිරීම
2.වියලි කලාපය ගෙවීයත්ම වනාන්තර, ලඳු බිම්,සැවනා වෘක්ෂලතා ප්‍රදේශ එළිකර ගිනිතබා වගාබිම් සෑදීම
මෙහිදී වෘක්ෂලතා වල ඇති පෝෂ්‍ය පදාර්ථ අළු බවට පත්වී ඛණිජ පසට එකතු වේ
ඓන්ද්‍රීය ද්‍රව්‍ය විශාල ලෙස විනාශ වී යන අතර පසට එකතුවන පොටෑසියම් වර්ෂා කාලයේදී අධික ඛාදනයට ලක්වේ
මේ තුල වසර කිහිපයකින් පස නිසරු වේ
3.වගාබිමේ කැපූ ගස්වල මුල් ගලවා දැමීමක් හෝ පිළිස්සී ඉතිරි වූ විශාල ගස් විනාශ නොකෙරේ
4.අවම මට්ටමේ බිම් සැකසීම තුළ පාංශු ඛාදනය අවම වේ
5.අඩු ශ්‍රමය භාවිතා කරයි
6.බහු බෝග වගාව තනි බෝගයක් වගාවට වඩා  අඩු අවදානමකින් යුතුවීම,විවිධ වර්ගයේ ආහාර සැපයීමට හැකි වීම,වර්ෂය පුරා ඵලදාව ලබාගැනීමට හැකිවීම
සල ගොවිතැනේ නව ප්‍රවණතා

1.පස ස්වාභාවිකව සාරවත් වීමට පෙර පුරන් වූ බිම් නැවත වගාවට යෙදවීම
2.ජන ඝනත්වය වැඩි වීම නිසා බිම් පුරන්ව තැබිය හැකි කාලය අඩු වීම
3.මේ තුල වගා අස්වනු පහළ වැටීම
4.බිම් හිඟය අධික ප්‍රදේශවල මෙය ස්ථිර ගොවිතැන් ක්‍රමයකට පරිවර්තනය වීම (අග්නිදිග ආසියාවේ හෙක්ටයාර් 4,00,000-8,00,000 ත් අතර ප්‍රමානයක් ස්ථිර වගා ක්‍රම බවට පරිවර්තනය වීම-'ඩී.බී.ග්‍රිග්')

5.කැළෑ ගිනි තැබීම තහනම් කිරීමේ නීති-රීතී ඇති කිරීම
6.සල ගොවිතැනට විකල්පයක් ලෙස 'කෘෂි වන වගාව'හා 'වියලි  ගොවිතැන' හදුන්වා දීම
ආසියාවේ තෙත් බිම්වල වී වගාව

මෙය ලොව ඉතා පැරණි කෘෂිකාර්මික ක්‍රමයකි
ලෝක ජන සංඛ්‍යාවෙන්1/3ක් පමන නියලෙන මෙය ඉතා ජනාධික ප්‍රදේශවල දක්නට ලැබේ
ව්‍යාප්තිය

පාකිස්තානයේ සිට දකුණු,අග්නිදිග හා නැගෙනහිර ආසියාව  හරහා දකුණු කොරියාව දක්වා පැතිරෙන වෙරලබඩ පහත් බිම් කලාපවල හා ඒ අවට  දුපත්වල,චීනය,බංග්ලාදේශය, ඉංදියාව, මියන්මාර්,තායිලන්තය,කම්පුචියාව,දකුණු කොරියාව, ජපානය,තායිවානය,පිලිපීනය,ඉන්දුනීසියාව යන රටවල වර්ෂාධික 
පහත්බිම් වල ශ්‍රී ලංකාව, පිලිපීනය වැනි රටවල කඳුකර ප්‍රදේශවල හෙල්මළු ක්‍රමයටද වගා කරයි
වී වගාවේ කැපී පෙනෙන ලක්ෂණ

1.ඉතා ජනාධික ප්‍රදේශවල පිහිටා තිබීම
උදා-
චීනයේ ටොන්කින්,යැංසි ඩෙල්ටා,ඡාවා දූපත

2.ශ්‍රමය බහුලව භාවිතා කිරීම

3.වර්ෂාව අඩු කන්න වලදී අතිරේක බෝග වගා කිරීම
(බෝංචි,තල
)

4.මූලික අරමුණ පාරිබෝගික අවශ්‍යතාව නිසා අන්තර් ජාතික වෙළදාමට  එක්වන සහල් ප්‍රතිශතය අඩු වීම
5.ආසියාවෙන් පිටත වී වගාකරන බිම් වල අස්වනු මට්ටම ඉතාඉහළයි
6.ආසියානු රටවල වී අස්වැන්න පහළ මට්ටමක පවතී
7.ගොවිබිම් කුඩා වීම
ඉඩම් කැබලි වීම සීඝ්‍රයෙන් වැඩි වීම
මෑත කාලීන වෙනස්කමි

1.වාරිමාර්ග ව්‍යාප්ත කිරීම හරහා එකම බිම දෙවතාවක්, තුන් වතාවක්වගාවට යොදාගත හැකිවීම
2.භූ ගත ජලය වගාවන් සදහා  යොදාගනී
3.වාරිමාර්ග සංවර්ධනයත් සමග ඇතැම් රටවල පසෙහි ලවණතාව වැඩිවීම,ජලවහනය දුර්වල වී පස ඡලබරිත වීම වැනි දේ  නිසා ඇතැම් රටවල වී නිශ්පාදනය දුර්වල 
වීම
පාකිස්ථානය,බංග්ලාදේශය

4.කෘෂිකර්මය සියුම්කරණයට ලක්කිරීම තුළ නව බීජ හදුන්වා දීම,රසායනික පොහොර භාවිතය ගොවීන් අතර ජනප්‍රිය කරවීම,කාර්යක්ෂම ජල මනාකරණයකට නැඹුරු කරවීම
5.හරිත විප්ලවය
සංචරණ සත්ව පාලනය
       200px
සංචරන සත්ව පාලනය යනු,එඩේරුන් ස්වභාවිකව වැඩෙන තෘණ බිම් පදනම් කරගෙන හීලෑ කරගත්සතුන් සමග තැනින් තැනට සංචාරය කිරීමයි
මෙය වර්තමානයේ දක්නටලැබෙන පශු පාලනයේ ආදිම අවස්ථාව වේ
ව්‍යාප්තිය

ලෝකයේ මුළු බිම් ප්‍රමාණයෙන්  10%ක පමණ භූමියක් සංචරණ සත්ව පාලණයට අයත් වේ
අප්‍රිකාවේ අත්ලාන්තික් වෙරළබඩ  සිට අරාබිය දක්වාත් ඉන්ඔබ්බට
මධ්‍යම ආසියාව හරහා පැසිපික් වෙරළට නුදුරු කොටස් දක්වාත් විහිදේ
යුරෝපා හා ආසියා මහද්වීපවල අන්තයේ,ඇලස්කාවේ,දක්ෂිණාර්ධ ගෝලයේනිරිතදිග අප්‍රිකාවේ හා මැඩගස්කාර්, සෝමාලියාව,සෞධි අරාබිය,ඉරාකය,ඇෆ්ගනිස්ථානය
ප්‍රධාන ලක්ෂණ

1.තෘණ වගාකිරීමක් හෝ සත්ව ආහාර රැස්කර තැබීමක් දක්නට නැත
2.සතුන් දක්කාගෙන සංචාරයෙහි යෙදීම නිතර සිදුවේ
3.පිරිමි සතුන් දක්කාගෙන සංචාරයෙහි යෙදෙන අතර ස්ත්‍රීන් හා ළමුන් ජලය ඇති තැන්වල බෝග වගාකරයි
4.කිරි,මස්,ලොම්,හම් ආදිය ඇතිකරන සතුන්ගෙන්ම  ලබාගනී
5.ගවයින්,එළුවන්,බැටළුවන්,ඔටුවන්,පිනිමුවන්,කැරිබු ආදීන් ඇති කරයි
6.වියලි පරිසරවල සංචාරය කරමින් දුෂ්කර ජීවිතයක් ගතකරන එඩේරුන් ඊට මායිම්ව ඇති තෘණ තලාසහිත තෙත්බිම් වලට සංක්‍රමණය නොවේ
7.පරම්පරාවෙන් පරම්පරාවට උරුමවන වෘත්තියක් වේ
8.නියඟ කාලයේ ජල හිඟය හා සිසිර කාලයේ අධික ශීතල නිසා සතුන් මැරීයයි
නව ප්‍රවණතා

1.සංචරණ සත්ව පාලනය කල බිම් ක්‍රමයෙන් හැකිලීයාම හා යෙදී සිටිජන සංඛ්‍යාව අඩු වීම
2.සංචරණ එඩේරුන් ස්ථිර පදිංචිකරුවන් බවට පත්කිරීමට රටවල් කටයුතු  කිරීම
3.එඩේරු සංචාරයෙහි යෙදුනු බිම් ස්ථාවර කෘෂිකර්මාන්තයට ගැනීම
මධ්‍යධරණී කෘෂිකර්මය

මෙය දේශගුණය පදනම් කරගෙන හදුන්වනු ලැබුවකි
මේ යටතේ ධාන්‍ය,පළතුරු,එළවළු,හා සත්ව පාලනය සිදුකරයි
වවනු ලබන  බෝග වර්ගය,යොදන ාක්ෂණය හා වගා පරිමානය අනුව ප්‍රදේශ අතර විවිධත්වයක්දක්නට ලැබේ
ව්‍යාප්ති රටාව

මධ්‍යධරණී මුහුදට යාබද අප්‍රිකා යුරෝපා ප්‍රදේශවල, මධ්‍යධරණී වෙරළආශ්‍රිත ප්‍රදේශවල,(ස්පාඤ්ඤයේ හා ප්‍රංශයේ දකුණු වෙරළ,ඉතාලිය,ග්‍රීසිය,සිසිලිය,ඊශ්‍රාලය,සිරියාවේ බටහිර වෙරළ,ඊජීප්තුව,ලිබියාව)

විශේෂ ලක්ෂණ

1.විවිධත්වයකින් යුතු කෘෂිකාර්මික ක්‍රමයක් වීම
2.රටින් රටට ප්‍රදේශයෙන් ප්‍රදේශයට කැපීපෙනෙන වෙනස්කමි පැවතීම
3.ධාන්‍ය,එළවළු වැනි කාලීන බෝග වර්ගත් මිදි,ඔලිව් වැනි නිත්‍ය බෝගත් සත්ව පාලනයත් සිදුකිරීම
4.ධාන්‍ය වගාවට වියළි ගොවිතැන් ක්‍රම භාවිතය
5.දොඩමි,ලෙමන්,ජමනාරන්,ග්රේප්පෘට් වැනි පැගිරි වගාවන් අනෙක්ඒවා තරම් පුළුල්ව ව්‍යාප්ත නොවීම
6.අපනයන වෙළදපල ඉලක්ක කරගෙන සිදුකිරීම
මෑත කාලීන වෙනස්කම්

1.කෘෂිකර්මය ආශ්‍රිත විශේෂීකරණයන්ට තවදුරටත් නැඹුරු වීම
2.උතුරු අප්‍රිකානු රටවල් ඔලිව්තෙල්,වයින් හා බාර්ලිද දකුණු අප්‍රිකාව ජෑම් වර්ග හා පැගිරි පළතුරුද ඕස්ට්‍රේලියාව තිරිඟු,මිදි හා සත්ව පාලනයටත් මෑතදී යොමුවීම
3.වගාවන් වඩාත් සූක්ෂමකරණයකට උත්සාහ දැරීම
4.නව තාක්ෂණයේ දියුණුව, වෙළඳපළ ප්‍රසාරණය නිසා අස්වනු නාස්තිය අවමවීම
බටහිර යුරෝපයේ හා උතුරු ඇමරිකාවේ මිශ්‍ර ගොවිතැන

මෙහිදි,බෝග වගාව හා සත්ව පාලනය එකම ගොවිපලක පවත්වාගෙන යාම,කෘෂිකාර්මික ක්‍රියාවලියේ විවිධත්වය,නිශ්පාදනවල වාණිජ ස්වරූපය
නිසා මෙය ඉතා වැදගත් ක්‍රමයකි
යුරෝපීය සංස්කෘතීන් ආශ්‍රිතව බිහිවී පසුව යුරෝපීයන්ගේ යටත් විජිත ඇති වූ ප්‍රදේශවල ව්‍යාප්ත වී යෑම කැපීපෙනෙන 
ලක්ෂණයකි
ව්‍යාප්ති රටාව

සෑම යුරෝපා රටකමත්, ඇමරිකා එක්සත්ජනපදයේ ඉරිඟු පටිය ඇතුළු නැගෙනහිර කලාපයේත්,නවසීලන්තය,ආජන්ටිනාවේ පැම්පා ප්‍රදේශය,
ගිනිකොනදිග ඕස්ට්‍රේලියාව,දකුණු අප්‍රිකාවේ කොටස්වල
විශේෂ ලක්ෂණ

1.බෝග වගාව හා සත්ව පාලනය විවිධ පරිමාණයෙන් මිශ්‍රකර කරනු ලබන කෘෂිකාර්මික ක්‍රමයක් වීම
2.තිරිඟු,ඉරිඟු,රයි,බාර්ලි වැනි ධාන්‍යත් අර්තාපල්,බීට් වැනි අල වර්ගත්,ඇපල්,පීච්,මිදි වැනි පළතුරුත්,ඇල්පැල්ෆා වැනි තෘණ වර්ගත් මිශ්‍රව
වගාකිරීම
3.වසර පුරාම එකසේ ශ්‍රමය සඳහා ඉල්ලුමක් පැවතීම
4.යන්ත්‍ර සුත්‍ර හා කෘෂිකර්ම උපකරණ ඉහළ මට්ටමේ තාක්ෂණයක් හා සම්බන්ධ වීම
මෑතකාලීන වෙනස්කම්

1.මෙම කෘෂිකර්මයෙහි නිරත වූ ජන සංඛයාව ක්‍රමයෙන් අඩු වී යාම
2.ගොවිබිම් ක්‍රමයෙන් කුඩාවීම
3.විශාල ආදායමක් ලබාගැනීමට නොහැකි වීම
4.සංවර්ධිත රටවල මෙය දැඩි ප්‍රාග්ධන සූක්ෂම කටයුත්තක් බවට පත්වීම
5.සංවර්ධිත රාජ්‍යන්හි නිශ්පාදන සහනාධාර ක්‍රමයෙන් වැඩ් කිරීමත්,නිශ්පාදනවලට ස්ථාවර මිලක් ලබාදීමට ප්‍රතිපත්ති සකස් කිරීම
6.තාක්ෂණය වැඩිපුර යොදාගැනීමට උත්සාහ කිරීම
ආශ්‍රිත ග්‍රන්ථ නාමාවලිය
මානුෂ භූගෝල විද්‍යාව,අධ්‍යාපන ප්‍රකාශන දෙපාර්තමේන්තුව,1998
|
පුනර්ජන්මය හෙවත් නැවත ඉපදීම පිළිබදව සාක්ෂි කිහිපයක් ශ්‍රී ලංකාවෙහි ප්‍ර‍දේශ කිහිපයකින් වාර්තා විය
ළමයින් කිහිප දෙනෙකු විසින් තම පෙර ආත්ම
භවයන්හී දී  තොරතුරු ආනාවරණය කිරීමක් සිදු කොට ඇත
එවායින් සමහරක් පිළිබදව පර්යේෂණ පැවැත් වීමෙන් පසුව සත්‍ය තොරතුරු බව හෙළි වූ අතර අනෙක් ඒවා පිළිබදව පර්යේෂණ පැවැත් වෙමින් පවතී
එසේ වාර්තා වූ පුවත් පහත ප්‍රදේශ වලින් හමු විය
තලව කැලේ	
ගල් ඔය
බලන්ගොඩ	
කළුබෝවිල
ගෝනගල		
බදුල්ල

තලව කැලේ
නම
ඤාණතිලකා
1956-පෙබරවාරි-14.
මූලාශ්‍රය
වන සංරක්ෂණ දෙපාර්ත‍මෙන්තුවේ නිලධාරී අමරසිරි වීරරත්න මහතා සකසන ලද ලිපියකිනි
ප්‍රකාශය
අවුරුදු දෙකක් ගත වූ පසු ඇයගේ පෙර ආත්ම භාවයේ මව,පියා,සහෝදර සහෝදරියන් පිළිබදවත් අවුරුදු හතරේදී  පෙර ආත්ම භාවයේ ගම් හා නිවෙස් පිහිටි ස්ථාන පිළිබදවත් ප්‍රකාශ කළාය
එසේම ගුරුවරුන්,පාසල, හා පිටස්තර පුද්ගලයන් කිහිප දෙනෙකුද හදුනා ගැනීමටඇයට හැකි විය
ඇගේ ප්‍රකාශයන් පිළිබදව සත්‍යාසත්‍යතාව සොයා බැලීය
එම තොරතුරු වලට අනුව ඇය කී ලෙස එම නම් ගමි සහිත පවුලක් සිටියේය
එම පවුලේ දොළොස් වයසැති තිලකරත්න නම් දරුවෙකු 1954 නොවැම්බර්  මස 19 වැනි දින මිය ගොස් ඇත
මෙම ප්‍රවෘත්තිය පිළිබදව ඇමරිකාවේ වර්ජිනියා විශ්ව විද්‍යාලයේ මහාචාර්ය "ඉවන් ස්ටීවන්සන්" මහතා විධිමත් පර්යේෂණයකින් අනතුරුව ඇය විසින් ප්‍රකාශ කළ කරුණු දෙතිසක් සත්‍ය ඒවා ලෙස පිළිගෙන ඇත
ඉන් කිහිපයක් පහත දැක්වා ඇත
ඇයට තලවකැලේ මවක,පියෙකු,සහෝදරයන් දෙදෙනෙකු සහ සොහොයුරියන් කිහිප දෙනෙකු සිටි බව.
ඇගේ පියා තැපැල් කන්තෝරුවෙ ලියුම් බෙදන්නේකු බව.
ඇය තලවකැලේ දුම්රිය පොළ අසලට ගොස් එලිසබත් මහරැජිනගේ ගමන දුටු බව හා එය බැලීමට විශාල පිරිසක් එහි රැස්ව සිටි බව.
තලවකැලේ දී දුම්රියෙන් පාසල් යන විට දී බිම් ගෙයක් පසු කල බව.
තලවකැලේ මව තරබාරු තැනැත්තියක් බව.
සොහොයුරාගේ නම ධර්මදාස බව.
පෙර නිවස තලවකැලේ බස් නැවතුම් පළටත් තැපැල් කාර්යයාලයටත් අතර පිහිටා තිබූ බව.

ගල්ඔය
නම
ගල්ඔය 30 ජනපදයේ 36 දරණ  නිවසේ පදිංචි සීලවතී
"කුරුණෑගලදී මැරී ගල්ඔය ඉපදී" 1968 අගෝස්තු  08 රිවිරැස පත්‍රය -අම්පාරේ දයාද සිල්වා
ප්‍රකාශය
ගල්ඔය 36 වන ජනපදයේ අංක 73 දරණ නිවසෙහි පදිංචි 82 වයසැති සිංහලගේ මැණිකා මහතා තමාගේ පුතු බව. මැණිකා මහතා ගල්ඔය ප්‍රදේශයේ දක්ෂ
වෛද්‍යවරයෙකු විය
ඔහු කුරුණෑගල වැල්ලව ප්‍රදේශයේ හැගව නැමති ගමෙහි පෙර පදිංචිය ඇත්තේකි
පවුලේ අමනාපකම් නිසා ඔහු ගල්ඔයට පැමිණියේ මීට අවුරුදු 15ට පමණ පෙරය
දිනක් සීලවතීගේ පියාට බෙහෙත් කිරීමට මැණිකා මහතා පැමිණ සිටියේය
ඒ අවස්ථාවෙහි සීලවතී පාසල් ඇරී ගෙදර ආවේය
ඇය මැණිකා මහතා දැක "පුතා උඹ මොකද මෙහෙ කරන්නේ
ඇයි උඹ මෙහෙම දුක් විදින්නේ
යනුවෙන් කතා කළාය
තවද "පුතා ඇයි උඹ ටිකිරි අත් හැරියේ
ටිකිරි කොචිචර හොද ගැහැණියෙක්ද
මා පිත්තල කලයක මුදල් ගෙදර වළලා තිබුණා ඒවා ගත්තද
ආදී ලෙස ප්‍රශ්න අසා ඇත
මෙම ප්‍රකාශයන්ගෙන් මැණිකා
මහතාත්, සීලවතීගේ දෙමාපියන්ද මහත් විමතියට පත් වූ අතර ඇයගේ ප්‍රකාශයන් සත්‍ය ඒවා ලෙස පිළිගත් මැණිකා මහතා ඇය තමාගේ පෙර ආත්මයේ මව ලෙස පිළිගෙන ඇත
කළුබෝවිල
නම
සුනේත්‍රා රුද්‍රිගු
"කළුබෝවිල  දැරියක් පෙර ආත්ම භාවය දකියි" 1968 අගෝස්තු 15 ශ්‍රී ලංකා පත්‍රය
ප්‍රකාශය
වයස අවුරුදු හතරේ සිට පෙර ආත්ම භවයෙහි සිදුවීම් කීමට පටන් ගත්තාය
ඇය කළුබෝවිල තම කුඩා නිවස දෙස බලා එය ඇගේ නිවස නොවන බවත් එයට වඩා විශාල ගෙයක් හා හැම කාමරයකටම කාපට් දමා තිබුණු බවත් කීවාය
තවද "අම්මයි,තාත්තයි,අක්කයි,අපි ඔක්කම සුදුයි" යනුවෙන් ප්‍රකාශ කළාය
දිනක් අයත් ඇගේ මවත් කිරුළපන පාලම පසු කර යන විට "අපේ ගෙදරට ගියේ මීට වැඩිය ලස්සන පාලමක් පසු කරලා"යැයි කීවාය
තවත් වරක් තානාපති රියක් ගාලු පාරේ නවතා තිබෙනු දුටු ඇය "මෙන්න මෙ වගේ කාර් එකක් අපේ තාත්තට තිබුණා" යැයි කීවාය
ඇග් විස්තර වලට අනුව පර්යේෂණ පැවැත්වූවෝ ඇය පෙර ආත්මයේ විදේශ රටක ජීවත් වූ බව ප්‍රකාශ කරයි
බදුල්ල
නම
අවුරුදු 6ක් වයසැති දැරියකි
උපත
1962 නොවැම්බර් 30.
මූලාශ්‍රය
"බදුලු දැරිය" 1968 සැත්තැම්බර්  04 ලංකාදීප
ප්‍රකාශය 
මෙම දැරිය බදුල්ලේ ඉපිද අළුත්ගම පිළිබද විස්තර කියන්නට විය
ඇය එම ආත්ම භවයේදී ගගක් හෝ මුහුදක් අද්දර පදිංචිව සිටියාය
ආහාර පිසමින් සිටියදී විදුලි සැර වැදී  රෝහලට ඇතුළත් වූ පසු මිය ගොස් ඇත
ඒ වන විට ඇගේ වයස අවුරුදු 14ක් වන අතර ඇගේ මවගේ නම හාමිනේ වූ අතර පියාගේ නම සීටින් සින්ඤෝය
පියසීලී නමින් සහෝදරියක ද සිටි බව ප්‍රකාශ කළාය
තම සහෝදරියද පාලමකින් වැටී ඡලයේ ගිලීම නිසා මිය ගොස් ඇත
බදුල්ලේ උපන් මෙම දැරිය ඇගේ පෙර ආත්මයේ එනම් අළුත්ගම ගෙදර පිළිබදව විස්තර හා ඇයට තිබූ කාරයක් හා ගෙදර බල්ලා පිළිබදව ද විස්තර ප්‍රකාශ කළාය
ගෝනගල
නම
ඔලිව් ශාමිලිනි ප්‍රේමා
1962 ඔක්තෝම්බර් 16.
මූලාශ්‍රය
"ගිය ආත්‍මයේ ගසින් මෙ ආත්මයේ ගෙඩි" 1969 ඡනවාරි 07 ජනතා පත්‍රය, තිස්ස ජයවර්ධන මහතා
ප්‍රකාශය
ශ්‍රීයා අබෙවර්ධන මහත්මිය සහ සුනිල් ප්‍රේම මහතා යුවල විවාහ දිවියට පත්ව තම කුළුදුල් දියණිය ලෙස ශාමිලිනී ප්‍රේමා ලැබූවෝය
ඇය ප්‍රථම වතාවට ගිය ආත්මය පිළිබදව කරුණු ඉදිරිපත් කරන්නට වූයේ ඇගේ මල්ලීට අම්මා කිරි දෙන ආකාරය බලා සිටය
ඇය "අපේ ගල්තුඩුවෙ අම්මත් මල්ලීට කිරි දෙන්නේ ඔහොමයැයි" කීවාය
ඇගේ මෙම ආත්මයේ මව " ඉතින් දුව මෙහි ආවෙ කොහොමදැයි" ඇසූවාය
එයට පිළිතුරු ලෙස ඇය ප්‍රකාශ කළේ "අනේ අම්මෙ එදා කෙහෙල්කැනක් ඉදිලා තිබුණ නිසා මම අම්මගෙන් සල්ලි ඉල්ලගෙන පාන් ගෙන්න කඩෙට ගියා
හරියටම වෙල්ල උඩදී බස් එකක් ආවා
වෙල්ල දෙපැත්තේ වතුර පිරිලා තිබුණා
මම අයිනට වෙන කොට කකුල ලිස්සලා ගිහින් වතුරට වැටුණා
මම අම්මෙ අම්මෙ කියලා කෑ ගැහුව්වා
ඒත් කවුරුවත් ආවෙ නැහැ
මට නින්ද ගියා" ආදී ලෙස දීර්ඝ ප්‍රකාශයක් කළාය
තවද ඇය ගල්තුඩුව නිවසෙහි පෙට්ටියක ඇති ඇගේ අළුත් ගවඅම් කිහිපයක් හා පබළු වැල් කිහිපයක් පිළිබදවත් මිතුරියන් කිහිප දෙනෙකු පිළිබදවත් ප්‍රකාශ කළාය
අනතුරුව ඇය විසින් ප්‍රකාශ කරන ලද මාර්ග ඔස්සේ ගල්තුඩුවෙ එම නිවසට රැගෙන යන ලදි
එහිදී ඇය කිසිම පැකිලීමකින් තොරව එම නිවසෙහි හැසිරීමට පටන් ගත්තාය
එසේම ඇය කියූ කරුණු වල සත්‍යතාවයත් පෙනී ගියේය
මෙ පිළිබදව පර්යේෂණ පැවැත් වූ ඇමරිකාවෙ වර්ජිනියා විශ්ව විද්‍යාලයේ මානසික විශේෂඥ මහාචාර්ය ඉයන් ස්ටීවන්සන් මහතා එම තොරතුරු හා ඇගේ ප්‍රකාශයන් සත්‍ය බව පිළිගෙන ඇත
හැඳින්වීම

අනාගත ලෝකයේ භාරකරුවන් වන ළමුන්ට ඔවුන්ගේ සොඳුරු ළමා කාලය සුරක්ෂිතව හා ඵලදායී ලෙස ගත කිරීමට මෙන්ම ඔවුන් කායිකව හා මානසිකව සමෘද්ධිමත් කිරීම පිණිස ඔවුන්ගේ අයිතිවාසිකම් ආරක්ෂා විය යුතු අතර ඒ වෙනුවෙන් එක්සත් ජාතීන්ගේ සංවිධානය 1989 දී ළමා අයිතිවාසිකම් පිළිබඳ ජාත්‍යන්තර සම්මුතිය සම්මත කර ගන්නා ලදී
1992 දී එම සම්මුතිය ස්ථිර කිරීම මගින් ශ්‍රී ලංකාව ද එම සම්මුතියට පාර්ශවකරුවෙකු වී ඇත
නමුත් මෙම කොපමණ අයිතිවාසිකම් තිබුණත් ළමයාගේ අයිතිවාසිකම් උල්ලංඝනය වීම් හා ළමයාගේ ගරුත්වය විනාශ කෙරෙන ක්‍රියා පවුල තුළත් පවුලෙන් පිටතත් නිතරම සිදු වේ
මේ පිළිබඳ නැගෙන කතිකාවත් දෙස බැලීමේදී පෙනී යන විශේෂ කරුණක් වන්නේ කිසියම් පවුලක් තුළ වෙසෙන ළමුන් පිළිබඳ විමසා බැලීමට පමණක් මෙම කතිකාවත් සීමා වන බවයි. නමුත් මෙම කතිකාවෙන් මග හැරුණු ළමයින් කොටසක්ද මේ මිහිතලය මත වෙසේ
ඒ වූ කලී මාවත්වාසී  ළමුන්ය
එසේත් නැතිනම් වීදි දරුවන්ය
වීදි දරුවන් යනු 

එක්සත් ජතීන්ගේ ළමා අයිතිවාසිකම් පිළිබඳ ජාත්‍යන්තර සම්මුතියට අනුව 'ළමයා යනු අවුරුදු 18 ට අඩු සෑම අයෙක්ම වේ'
නමුත් අප වීදි දරුවන් ලෙස හඳුනා ගන්නේ 'තම දෛනික අවශ්‍යතාවන් සහ තම දිවි පෙවෙත සඳහා මාවත නිවහන කර ගත් ළමුන්ය'
අව්ව,වැස්ස, වැනි සෑම දේශගුණික තත්වයකටම ඉතා දුෂ්කර ලෙස මුහුණ දෙන මොවුන්ට  හිසට සෙවණක් දීමට හෝ පෞද්ගලිකව තම කටයුතු කර ගැනීමට නිවහනක් නැත
එසේම ඔවුන් ජීවත් වන වටපිටාව ඔවුන්ගේ පෞරුෂ වර්ධනය හා ආරක්ෂාව කෙරෙහි දරුණු ලෙස බලපායි
වීදි දරුවන් බිහි වීමට හේතු 

සාමාන්‍ය දරුවෙකු ලෙස ලොවට බිහි වන දරුවෙකු වීදි දරුවෙකු බවට පත් වන්නේ ඒ දරුවාගේ වරදක් නිසා නොවේ
සමාජයේ පවතින යම් වරදක් නිසාය
ඒ 'වරද'  නියතයෙන්ම ගැට ගැසී ඇත්තේ මෙරට සමාජ ආර්ථිකමූලයන් සමගය
ලංකාවේ ග්‍රාමීය ආර්ථිකය කඩා වැටීම,  කේන්ද්‍රීය පවුල  බිඳ වැටීම වීදි දරුවන් බිහිවීමට මූලික හේතු වේ
එසේම තමාව නොසළකා හැර දැමීම,  දෙමාපියන් මත්පැන්වලට සහ මත්ද්‍රව්‍යවලට ඇබ්බැහි වීම හේතුවෙන් නිවස හිංසාකාරී තත්වයකට පත් වීම නිසා තම නිවහන අතහැර මාවත නිවහන කර ගත් ළමුන්ද මේ අතර වේ
මීට අමතරව ස්වභාවික විපත් නිසා තම දෙමාපිය නෑ හිතවතුන්  අහිමි වූ අයත්, දරිද්‍රතාවයත් මෙයට බලපාන තවත් ප්‍රධානම හේතූන් වේ
දරිද්‍රතාවයෙන් පෙළෙන දෙමාපියන් තම දරුවන් ධනය උපයා ගැනීමේ හස්තයක් ලෙස භාවිතා කරන අතර දරුවන්ද තම අවශ්‍යතාවන් සපුරා ගැනීමේ මග මෙය ලෙස සළකා එම ජීවිතයට ඇබබැහි වේ
එසේම මව පවුල අත හැර යාම, විදේශ ගත වීම මෙන්ම දෙමාපියන් අනියම් සබඳතාවල පැටලීම ද මෙයට බලපාන තවත් හේතූන් වේ
මෙම දරුවන් ගැන අවධානය දෙමාපියන්ගෙන් ගිලිහී ගොස් තිබෙන අතර දරුවන්ට මහ පාරට බැසීම හැර අන් ඉරණමක් ඉතුරු වී නැත
තම අන්ධ මව්පියන් නඩත්තු කිරීම හා මව්පියන් සිරගතව සිටීම වැනි  සාධකද දරුවන් වීදි ගත වීමට බලපා තිබේ
වීදි දරුවන්ගේ අයිතිවාසිකම් 

මන්දිරයේ වේවා,  අතු පැලේ වේවා,  වෙරළේ වේවා,  වීදියේ වේවා මේ කොතැනක හිටියත් දරුවන් යනු දරුවන්මය
අනාගත ශ්‍රම බලකායට එක් වන්නේ වර්තමානයේ ජීවත් වන මෙම ළමුන්ය
ඔවුන්ට අනාගතයේ රටේ සමාජ ආර්ථික සංවර්ධනයට ක්‍රියාශීලීව දායක විය හැක්කේ යහපත් ළමා කාලයක් ඔවුන්ට හිමි වුවහොත් පමණි
කායිකව නීරෝගිමත් සහ ප්‍රීතිමත් සමාජශීලී දරැවෙකු බිහි කිරීමට නම් දරුවෙකුට දෙමාපිය ආදරය සහ රැකවරණය ද විධිමත් අධ්‍යාපනය මෙන්ම පෝෂ්‍යදායී ආහාරපාන ද අත්‍යවශ්‍ය වේ
එසේම ක්‍රීඩාවල යෙදීම,  පවුලක රැකවරණය මෙන්ම රෝගවලින් වැළකීම ද සම වයස් කණ්ඩායම්වල ඇසුරද ළමයාගේ සංවර්ධනයට ඉතාම වැදගත් වේ
එයට ප්‍රධානම හේතුව ළමයෙකුගේ පෞරුෂ සංවර්ධනය සිග්මන් ෆ්‍රොයිඩ් ට අනුව වයස අවුරුදු 1-5 ත් අතර කාලය තුළ සිදු වීමයි
නමුත් මේ කිසිදු අයිතිවාසිකමක් මාවත්වාසී දරුවෙකුට හිමිවේද යන්න මෙහිදී මතු වන ප්‍රධානම ප්‍රශ්නයයි
මව්පියන් සහිතව හෝ රහිතව මහාමාර්ග, පදික වේදිකා හා වෙනත් අනාරක්ෂිත පොදු ස්ථානවල සිගමන් යදින දරුවන්ටත්,  විවිධ ව්‍යාපාරිකයන් විසින් සිගමන් යැදීම සඳහා වීදිවලට යොදවන ලද දරුවන්ටත්,  විවිධ කුලීවැඩ කරමින් ලොතරයි විකුණමින් සිටින දරුවන්ටත්, මේ කිසිදුඅයිතිවාසිකමක් හිමි නොවේ
ඔවුන්ට දෙමාපිය සෙනෙහසක් හෝ ජීවත්වීමට නිවහනක් නැත
එසේම ඔවුන්ට නිසි පෝෂ්‍යදායී ආහාර නොලැබෙන අතර නිරන්තරයෙන්ම නොයෙකුත් ලෙඩ රෝගවලට ගොදුරු වේ
එපමණක් ද නොවේ
මේ දරුවන්ට පාසල් අධ්‍යාපනය නැත
නිරන්තරයෙන්ම මෙවැනි දරුවන්  ලිංගික අපයෝජනයන්ට හා විවිධාකාර වූ ශාරීරික වධහිංසාවලටද භාජනය වන අතර පෞද්ගලික ආරක්ෂාවද අහිමි වේ
"හිගන කොල්ලා""අවජාතකයා" වැනි ආමන්ත්‍රණයන් පාවිච්චි කිරීමෙන් සමාජයේ මිනිසුන්ගේ උපහාසයට නිතර ලක්වන මෙවැනි දරුවන් නිරන්තරයෙන්ම මාවත නිවහන කරගෙන මාවතේ විසීම හේතුවෙන්  නිදැල්ලේ මාවත්වල හැසිරීමට විරුද්ධ වූ වරදවල් සඳහා නිතර පොලීසි භාරයට පත් වේ
ඵසේම මෙම දරුවන්ගේ මව්වරුන් බොහොමයක් ගණිකා වෘත්තියේ යෙදීම හේතුවෙන් ඔවුන් කරා එන මිනිසුන්ගේ හිංසා හා අතවරයන්ට මෙම දරුවන් ගොදුරු වන අතරම තම වෘත්තිය නිසා මෙම මව්වරුන් පොලීසියේ රැහැනට හසුවීමේදී ඔවුන් තව තවත් අසරණ වේ
මෙය සමාජ ප්‍රශ්නයක් වන අයුරු

වීදි දරුවන් පිළිබඳ වග කිව යුතු ආයතන සැළකිලිමත් නොවීම තුළ මෙය ලංකාවේ පමණක් නොව ලෝකයේ පවා සමාජ ප්‍රශ්නයක් බවට පරිණාමය වෙමින් පවතී
මේ  සම්බන්ධයෙන් විවිධ පර්යේෂණ පවා සිදු කෙරී ඇත
මෙම සමහර පර්යේෂණවල අරමුණ  සත්‍ය වශයෙන්ම මෙම ප්‍රශ්නය නිරාකරණය කර ගැනීම සඳහා වුවත් සමහර රාජ්‍ය නොවන සංවිධානවලින් සිදු කරන සමීක්ෂණවල සත්‍ය අරමුණ වනුයේ මේ ප්‍රශ්නය විදේශයන්ට පෙන්වා තම පටු අරමුණු ඉෂ්ට කර ගැනීමයි
වර්තමානය වන විට කොළඹ පමණක් නොව දුරබැහැර ප්‍රදේශවල පවා මෙම ප්‍රශ්නය ව්‍යාප්ත වෙමින් පවතී
මේ සම්බන්ධයෙන් සිදු කරන ලද පර්යේෂණවලින් අනාවරණය වී ඇත්තේ ගැහැණු දරුවන්ටත් වඩා පිරිමි දරුවන් මෙම තත්වයට ගොදුරු වන බව හාමේ අතර සිටින දරුවන් බහුතරයක් වයස අවරුදු 10-16 අතර වයස් පරාසයට අයත් බවයි. මෙම තත්වය වඩාත් සංකීර්ණ හා බිහිසුණු වන්නේ මේ වයස් පරාසයට අයත් දරුවන් වඩාත් බාහිර තත්වයන්ට සංවේදී නව 
යොවූන් වියේ හා නව යොවුන් වියට ආසන්න වයස්වල පසුවන්නන්වීමයි
මොවුන් විවිධ අපචාර හා අපරාධයන්ට ගොදුරු විය හැකි, නතු කර ගත හැකි ඉඩකඩ බෙහෙවින්ම වැඩිය
මේ දරුවන් බොහෝ දෙනෙකු මත් පැන්,  නීති විරෝධී මත් ද්‍රව්‍ය වෙළඳාම, සොරකම් කිරීම,  සම ලිංගික චර්යාවන්,  ගණිකා වෘත්තිය ආදී සමාජ විරෝධී  කටයුතු සම්බන්ධ කවර හෝ අත්දැකීමක් සහිතවුවන් බව පර්යේෂණවලින් අනාවරණය වී තිබේ
සිය මූලික අවශ්‍යතා සපුරා ගැනීම පවා දුෂ්කර වූ තත්ත්වයක් තුළ ඉතාම සුළු ප්‍රතිලාභයක් වෙනුවෙන් පවා බරපතල  සමාජ විරෝධී ක්‍රියාවන්ට ඉත්තන් ලෙස මෙම දරුවන් යොදා ගත හැක
මත් පැන් හා මත් 
ද්‍රව්‍ය ප්‍රවාහනය, විකිණීම, පිට් පොකැට් ගැසීම හා ඔත්තු බැලීම යනාදිය ද මේ අතර වේ
පොලීසිය පවා මෙම දරුවන් සැක නොකිරීම ජාවාරම්කරුවන්ට මනා පිටුවහලක් වී තිබේ
මෙම දරුවන් ඉතාමත් සංවේදී වන අතර ඔවුන්ට නිසි හවුහරණක් හෝ නිසි අධ්‍යාපනයක් හිමි නොවේ
සුළු මුදලකට හෝ බත් පැකට් එකකට මොවුන් ඕනෑම සමාජ විරෝධී ක්‍රියාවකට සම්බන්ධ කර ගත හැක
මෙම දරුවන් සියලුම අපචාර ක්‍රියා හා අපරාධ වීදියේදී අත්දකින අතර මේ පිරිස රටේ පාතාල ලෝකය සඳහා වන යටිතලය වේ
දැඩි පීඩනයට,  දුෂ්කරතාවන්ට ඔරොත්තු දෙන, සැඟවීමට හැකි උපක්‍රම ඔවුන් සොයා ගන්නේ වීදියෙන්මය
විශේෂයෙන් මොවුන්ගේ නිවහන වීදියම වීම තුළ මෙම තත්ත්වය තවත් වැඩිවේ
මෙම දරුවන්ගෙන් බහුතරයක් මත්ද්‍රව්‍ය, මත්පැන් සමලිංගිකත්වය, හා වීදියේ සිදුවන ලිංගික කටයුතුවලට ගොදුරු වී තිබෙන අතර මොවුන් බොහෝ දුරට ළමා වියේ අත්දැකීම්වලට වඩා වැඩිහිටි වියේ අත්දැකීම් අත් විඳ තිබේ
මේ බොහෝ දරුවන්ගේ යැපීම් මාර්ගය වී ඇත්තේ සිඟමන් යැදීමය
වැඩිහිටියන් සිඟමන් යදිනවාට වඩා දරුවන් සිඟමන් යැදීම තුළ අනුකම්පාව ඔවුන් වෙත යොමු වීමේ ප්‍රවණතාව වැඩි නිසා වීදිය තුළ යාචක වෘත්තිය සඳහා දරුවා අත්‍යවශ්‍ය මෙවලමක් බවට පත්ව තිබේ
මෙම දරුවන් සිය සමාජානුයෝජන අත්දැකීම් ලබන්නේ වීදිය ආශ්‍රයෙන්ම නිසා එබඳු දරුවන් වීදියේම රැඳෙන්නට ඇති ඉඩකඩ වැඩිය
එනිසා විවිධ සමාජ විරෝධී කටයුතු සඳහා සාමාජිකයන් පුහුණු කරන පුහුණු පාසලක් බවට නගරාශ්‍රිත වීදි පත්ව තිබෙන අතර එහිදී මෙම දරුවන් සමාජ විරෝධී කටයුතු සඳහා අත්පොත තබති
ඔවුන් සමාජානුයෝජනය ලබන්නේ වීදියෙන්ම නිසා මෙම තත්ත්වය කිසිසේත්ම සමාජයට හිතකර නොවන අතර ඇතැම් විට අනාගත පාතාල කණ්ඩායමක ක්‍රියාකාරිකයෙකුගේ සුහුඹුල් අවධිය ගෙවෙන්නේ වීදි දරුවෙකු ලෙසය
200px

මෙම තත්ත්වයට ගත හැකි පිළියම් 

විශේෂයෙන් මෙවැනි දරුවන්ට දීර්ඝ කාලීන පුනරුත්ථාපනයක් අත්‍යවශ්‍යය වේ
එනිසා පුනරුත්ථාපන කඳවුරුවල  තිබෙන අකටයුතු හා අකාර්යක්ෂමතා මග හරවා එම ආයතන ක්‍රියාකාරී සංවිධාන බවට පත් කළ යුතුය
එසේම රජය වැනි වගකිවයුතු පාර්ශව  ඒකාබද්ධ වී මෙම ප්‍රශ්නයට අප්‍රමාදව විසඳුම් සෙවිය යුතුය
එමෙන්ම වඩා වැදගත් කාරණය වන්නේ සමාජයේ ආකල්පවල සිදු විය යුතු  වෙනස්කම්ය
'මගේ දරුවාය' යන ආකල්පය  ඉක්මවා  'අපේ දරුවාය' 
යනුවෙන් ආකල්පයක් සමාජීයව ගොඩ නැගිය යුතුව තිබේ
එසේම  ළමුන් සම්බන්ධව කටයුතු කරන ආයතන වඩාත් වගකීමෙන්  ක්‍රියා කළ යුතු අතර සමස්තයක් ලෙස මෙම දරුවන් අපේම දරුවන් නිසා අපේ වගකීම වන්නේ ඔවුන්ව ආරක්ෂා කිරීමයි
එසේ නොවුවහොත් සිදු වන්නේ රටේ සමාජ ආර්ථික සංවර්ධනය අනාගතය තුළ අර්බුදයකට ලක්  වීමයි
ආශ්‍රිත ග්‍රන්ථ නාමාවලිය

දෙසතිය පුවත් සඟරාව,
2004,නොවැම්බර්,30
"දරුවන් වීදිගත කිරීම"

ළමා අයිතිවාසිකම් පිළිබඳ අත්පොත,
චාරිකා මාරසිංහ,2001,
සර්වෝදය නීති සේවා සංසදය
ශ්‍රී ලංකාවේ දැනට පවතින්නේ රාජ්‍ය විශ්වවිද්‍යාල පද්ධතියක් පමණි
ඉතිහාසය

ආරමිභය
පෞද්ගලික විශ්ව විද්‍යාලයක් පිළිබඳ මුල්ම අත්දැකීම ශ්‍රී ලංකාවට ලැබුනේ 1985 දී පෞද්ගලික උතුරු කොළඹ  වෛද්‍ය විද්‍යාලය පිහිටු වීමත් සමඟය
දහස්ගණනක් සිසුන්ගේ ජීවිත අහිමි නිරීමට මූල බීජ සැපයූ ඵය අවසානයේදී ඡාතික විශ්වවිද්‍යාල පද්ධතියට අන්තර්ග්‍රහනය කරගන්නා ලදී
සංකල්පය වර්ධනය
පෞද්ගලික විශ්වවිස්‍යාල පිහිටුවීම සඳහා දැරූ තවත් උත්සාහයක් 2001 වසරේදී වාර්තා විය
මෙ‍ම උත්සාහය පිළිබඳ පළමු සලකුණ වුයේ පෞද්ගලික විශ්වවිස්‍යාල පිහිටුවීම සඳහා ඉඩ කඩ සපයන නව පණතක් ගෙන ඵ්මට උසස් අධ්‍යාපන හා තොරතුරු අමාත්‍යාංශය සුදානම් වන බව ඵම අමාත්‍යාංශයේ ලේකම් මහාචාර්ය ආර්.පී ගුණවර්ධන 2001 ඡනවාරි 23 වන දා උසස් තනතුරු දරනන් පිළිබඳ විශේෂ පාර්ලිමේන්තු කාරක සභා රැස්වීමේදී පැවසීමයි
එවකට ඡාත්‍යන්තර මූල්‍ය අරමුදලේ ශ්‍රී ලංකාවේ නිත්‍ය නියෝඡිතයා ලෙස කටයුතු කරන නසීම් උල් හක් මාර්තු 14 වන දින ලංකාදීප පුවත්පතට ප්‍රකාශයක් කරමින් ලංකාව සංවර්ධනය කිරීමට නම්අධ්‍යාපනය පෞදිගලික අංශයට විකුණා දැමිය යුතු බවත් අධ්‍යාපනයේ වගකීම පෞද්ගලික අංශයට පැවරෑ විට ඵය වඩා කාර්යක්‍ෂම වන බව පවසා තිබුණි
පසුව 2001 මාර්තු 15 වනදා The Island පුවත්පත මඟින් අධ්‍යාපන අමාත්‍යාංශයේ ලේකම් තාරා ද මෙල් මහත්මියගේ දේශනයක් වාර්තා කර තිබුනු අතර ඵම දේශනයේදී ඇය අධ්‍යාපනය පෞද්ගලීකරනය පිලිබඳ අදහස් දක්වා තිබිණි
රඡයට තව දුරටත් මේ ආකාරයට අධ්‍යාපනය පවත්වාගෙන යා නොහැකි බවත් අධ්‍යාපනයට පෞද්ගලික අංශයේ මැදිහත් වීම මවිතවීමට හේතුවක් නොවන බවත් ඇය ඵහිදී අවධාරනය කර තිබිණි
ආශ්‍රිත හේතු
පෞද්ගලික විශ්ව විද්‍යාල පිහිටු වීමේ සැලැස්ම ඉබේ නිර්මාණය වූවක් නොවේ
ලෝක බැංකුව හා ඡාත්‍යන්තර මූල්‍ය අරමුදල, මතය
ඵය ලෝක බැංකුව හා ඡාත්‍යන්තර මූල්‍ය අරමුදල ප්‍රමුඛ අධිරාඡ්‍යවාදී සංවිධානවල බලපෑමෙන් සිදුවූවන බවට මතයක් පවතී
2001 වසර ආරම්භ වන විට ලංකාවේ ආර්ථිකය විශාල ලෙස බිඳවැටී තිබුණු අතර ඵම තත්වය සමහන් කර ගැනීම සඳහා විශාල මුදලක් ණය හෝ ආධාර වශයෙන් අවශ්‍ය වී තිබිණි
2000 වසර අවසානයේදි ඡනාධිපතිනි චන්ද්‍රිකා බණ්ඩාරනායක හා ඵවකට අධ්‍යාපන ඇමති ඉන්දික ගුණවර්ධන පැරීසියේ පැවති යුරෝපා ආධාර කොමිසමේ රැස්වීමට ගියේ ඔවුන්ගේ කවර හෝ කොන්දේසියක‍ට යටත්වී ණය මුදලක් ලබා ගැනීමේ අරමුණිනි
ඵම රැසිවීමේසී අධ්‍යාපනය පෞස්ගලීකරණය කරන ලෙස යෝඡනාවක් ඉදිරිපත් වූ අතර අධ්‍යාපන ඇමතිවරයා ඵම යෝඡනාවට ඵකඟ වූබව අන්තර් ඡාල වාර්තාවල සඳහන් වේ
උසස් අධ්‍යාපනය පෞද්ගලීකරණය කිරීම සඳහා වූ යෝඡනාවක් පැරිස් සමුළුවේදී ඉදිරිපත් නොවූ බව මුලින් පැවසු ඇමතිවරයා,2001 මාර්තු 27 වනදා පාර්ලි මේන්තු වේ පැවති උසස් අධ්‍යාපන හා තොරතුරැ තාක්‍ෂණ අමාත්‍යාංශයේ වැය ශ්‍රීර්ශය පිළිබඳ විවාදයේදී පැරිස් සමුළුවේදී ඵවැනි යෝඡනා 4 ක් ඉදිරිපත් වූ බවත් පැවසීය
අධ්‍යාපනය පෞද්ගලීකරණය කළ හැකි විවිධ ක්‍රම 4 ක් ඔවුන් යෝඡනා කල බවත් තමා ඉන් 4 වන යෝඡනාව පිළිගත් බව ඔහු පැවසීය
ඵම කාලයේදී රට තුල පෞද්ගලික විශ්ව විද්‍යාල ආරම්භ වීම පිළිබඳ රට තුල විශාල විරෝධතාවක් ඇති විය
මුලාශ්‍ර
විලංගු ලූ අකුරු/සමාඡවාදී ශ්‍රිෂ්‍ය සංගමය
පනාකඩුව තඹ සන්නස යනු ශ්‍රී ලංකාවේ, මාතර දිස්ත්‍රික්කයේ, මොරවක් කෝරලේ, පනාකඩුව ගම්මානයේ, තිබී සොයාගත් තඹ-සන්නසකි
එය තඹ තහඩු තුනකින් සමන්විත වන අතර තහඩුව දෙපැත්තේම ලියා ඇත
මෙම තඹ-සන්නස වැදගත් වන්නේ එය ශ්‍රී ලාංකික රජෙකු විසින් පළමු වරට කරන ලද තඹ-සන්නස් ප්‍රදානය වන බැවිනි
මෙම තහඩු දැන්ට කොළඹ ජාතික කෞතුකාගාරයේ ප්‍රදර්ශනයට තබා තිබේ
පනාකඩුවේ තඹ සන්නස දැනට හමුවී ඇති ලොව පැරණිම ස්තුති කාඩ්පත (Thank you card) ලෙස සැලකේ.

පනාකඩුව තඹ සන්නස ලියවා තිබෙන්නේ පළමු වන විජයබාහු රජතුමා විසිනි
එය විජයබාහු රජු විසින් තමාට පක්ශපාති වූ සිත්නාරුබිම බුදල්නා නම් බුද්ධරාජ නිලධාරියාට කළගුණ  සලකනු වස් ලියවා තිබේ
මෙහි පළමු පේලි තුනෙන් විජයබාහු රජුව වර්ණනා කර තිබේ
මෙය පනාකඩුව ප්‍රදේශයෙන් හමු වූ නිසා මේ නම යෙදි තිබේ
ව.12 වන සියවසේ ඉතිහාසය ඉගෙනීමට ප්‍රයොජනවත් වේ
1948 දී පනාකඩුවේ ගොවියෙකු වන එස්.ජී කරොලිස් අප්පුහාමි විසින් මෙම තඹ තහඩු  සොයා ගන්නා ලදී
තහඩු රත්තරන් නොවන බව සොයාගෙන ඒවා පසෙකට දමා තිබී පසුව ඔහු නිතර නිතර අසනීප වීමට පටන් ගත් විට, අප්පුහාමි සිතුවේ මෙම තහඩු වල යම් අවාසනාවක් නිසා එය සිදුවන බවය
එම නිසා ඔහු ඒවා තම ඥාතියෙකු වන බෞද්ධ භික්ෂුවකට භාර දුන් අතර වසරකට පමණ පසු තඹ තහඩු මහාචාර්ය සෙනරත් පරණවිතාන මහතාගේ අතට පත්විය
පළමුවන විජයබාහු රජු (ක්‍රි
ව.1055-1110 ) විසින් අනුරාධපුරයේ මාළිගා සභාවෙන් ප්‍රකාශයට පත් කරන ලද විශේෂ ප්‍රදානයක් පිළිබඳ මෙම තඹ-සන්නසෙහි සටහන් වේ
චොල ආක්‍රමණය අතරතුර සැඟවී සිටියදී රජුට, ඔහුගේ පියාට සහ රාජකීය පවුලේ සෙසු සාමාජිකයින්ට ලබා දුන් ආරක්ෂාවට හා චොල ආක්‍රමණ හමුවෙ සටන් කිරීමට දුන් සහයට කලගුණ සැලකීම සඳහා සිත්නාරුබිම් හි අධිපති බුදල්නා හෙවත් බුද්ධ රාජ නාග වන, රුහුණෙහි දණ්ඩනායක වෙත මෙම ප්‍රදානය ලබා දී ඇත
සිංහ‍ලේ ‍‍ශ්‍රේෂ්ඨතම නරපතියෙක් වූ පළමුවැනි විජයබාවන්විසින් (1055-1110) තමන්ට උදව් උපකාර කළ සිත්නාරුබිම් බුදල්නා නායකයාට ප්‍රදානය කරන ලද්දා වූ පනාකඩුව තඹ සන්නස මඟින් රාජකීය වරප්‍රසාද පිළිබඳව කියවෙයි
ඓතිහාසිකමය අගයෙන් යුතු වූ පනාකඩුව තඹ සන්නස මෙරටදී හමු වු පැරණිතම තඹ සන්නස ද වෙයි
මොරවක් කෝරලය ඉතිහාසය පුරා සිදුවූ විවිධ සිදුවීමිවල දී වැදගත් විය
පනාකඩුව යනු එහි පිහිටි සුන්දර ගැමි පරිසරයකි
1948 දී පෙබරවාරි මාසයේ දී සිය බෝගහදෙණිය නැමති කුඹුරෙහි වැඩකරමින් සිටි සුරවීර ගමගේ කරෝලිස් අප්පුහාමි නැමති ‍ගොවියෙකුට මෙම මහාර්ඝ වස්තුව හමුවී ඇත
පුරාවිද්‍යා චක්‍රවර්තී කඹුරුපිටියේ වනරතන නාහිමියෝ මෙම තඹ සන්නසෙහි අප්‍රමාණ වටිනාකම ලොවට හෙළි ක‍ලේ සිංහල ඉතිහාසයේ බොහෝ සිදුවිමි සත්‍ය බව ප්‍රකට කරවමින් මෙන්ම ඊට තවත් පරිච්ඡේදයක් ද එක්කරමිනි
පනාකඩුවෙන් සොයාගන්නාලද මෙම තඔ සන්නසට පෙර ඉතිහාසඥයින් විස්වාස කලේ පැරණිතම තඹ සන්නස නිශ්ශංක මල්ල රාජසමයට අයත් බවකි
එ‍හෙත් ඊට පෙරද තඹ සන්නස් ලියූ බව මෙමගින් තහවුරු වේ
දිගින් අඩියකුත් අඟල් එකහමාරක් ද පලලින් අඟල් තුනක්ද වෙයි
අඟලකින් අටෙන් එකක් පමන ගණකමක් ඇත
පනාකඩුව තඹ සන්නස රාත්තල් දෙකකුත් අවුන්ස දෙකහමාරක් බරය
පනාකඩුව තඹ සන්නසෙහි පත්‍ර තුනක් වෙයි
එක්පත්‍රයක පේලි හතපැලින් ඇත
ඒඅනුව අක්‍ෂර පේලි විසිඅටක් එහි වෙයි
පළමු සහ තෙවැනි පත්‍ර දෙකෙහි ඇතුල් පැත්තේද, දෙවැනි පේලියේ ‍දෙපැත්තේ මද වශයෙන් නම අන්ෂර සටයන් ‍කොට තිබේ
කෙලවර හිල් දෙකක්ද විද ඇත
එය නූලකින්බැඳ පුස්කොල පොතක් ලෙස පරිත්‍යාග කොට ඇති බව එමගින් සිතීමට හැක
රුහුණේ සිටි බල සමිපන්න ජන ප්‍රධානි‍යෙකු ලෙස බුද්ධරාජ හෙවත් සින්නරුබිමි බුදල්නාවන්ඉතිහාසයට එක්ව සිටී. අනුරාධපුර රාජධානිය බිඳ දමමින් චෝල ආක්‍රමනික රජ උරුමක්කාර‍යින් සමූල ඝාතනය කරද්දී පන රැකගනිමින් කීර්ති කුමාරයා ඇතුලු ‍රජ පවුල ‍රෝහණයට පැමිණෙයි
කීර්ති කුමරුගේ පියා වන මුගලන් රාජ්‍ය උරුමක්කාරයෙක් විය රහසේ රුහුණු මොරවක්කෝරලයට පලාගිය ඔවුහු රැකබලාගත්තේ සින්නරුබිම් බුදල්නාවන් විසිනි
කෑමට ගතහැකි කොල වර්ග පලවැල ගෙනත් දෙමින්  බුදල්නාවන් විසින් මෙම රජ පවුල රැක බලාගත්බව පනාකඩුව සන්නස මගින් නොසඟවා පවසා ඇත
මහ විජයබා නමින් රජ පැමිනි කීර්ති කුමාරයාට එම ගමන ‍යාමට අවශ්‍ය සේනා සංවිධාන කටයුතු සිදු කරමින් කටයුතු කර තිබෙන්නේ බුදල්නාවන් විසින්ය
මහවිජයබාවන් විසින් තමන් ඇතුලු රජ පවුලට කරනලද එම අප්‍රමාණ සැලකිල්ල වෙනුවෙන් කළගුණ දැක්වීම පිණිස රාජකීය ප්‍රදානයන් පිලිබඳ වූ සන්නස අද ප්‍රකටව පවතින්නේ පනාකඩුව තඹ සන්නස ලෙසිනි
'රුහුණු දඩනායක
සිත්නරු බිමි මුදල්නාවන්
වැඩිතැන් සහ වියෙහි
වඩමින් ලොවැඩ වඩා 
	
පනාකඩුව තඹ සන්නස මගින් බුදල්නාවන්ගේ පරමිපරවෙන් පැවත එන්නන්ගෙ‍න් දඩ අයකර නොගැනිම, සිරගත නොකිරීම, දේපල රාජසන්තක නොකිරීම, බලවත් අපරාදයක් සිදුකලද ඒ සඳහා තෙවරක්ම  සමාව දීම ආදී බො‍හෝ රාජකීය වරප්‍රසාද ප්‍රදානය කර ඇත
පනාකඩුව තඹ සන්නස නිසා  රුහුණේ මොරවක් කෝරලයද සියලු දෙනාගේ අවදානයට යොමු විය
මාතරට ආස්වාදයක් වූ එම මොරවක් කෝරලයේදී සුරැකි උරුමය ජාතික උරුමයක් වේ
පනාකඩුව තඹ සන්නස (අද සිංහල තේරුම සහිතව)

 
(අ)

1) ස්වස්ති, සිරි සිරිවන් අපරියත් ලො ඉකුත් ගුණ මුළෙන් උතුරත් මුළු දම්බදිව්හි අන් තැත් කු -

තේරුම – මංගල ශ‍්‍රියක් වේවා, ශ‍්‍රීමත් වූ අපය¸න්ත (කෙළවරක් නැති) ලෝකොත්තර ගුණ සමූහයෙන් ඉතිරෙන සකළ ජම්බුද්වීපයෙහි අන්‍ය ක්‍ෂති‍්‍රය සමූහයා

2) ල පාමිලි කළ ඔකාවස් රජ පරපුරෙන් බට කැත් උසබනට අග මෙහෙසුන් වූ ලග්දිව් පො -

තේරුම – පාද මූලයෙහි (දාසයන්) කළ ඔක්කාක රාජ පරම්පරාවෙන් පහළ වූ ක්ෂති‍්‍රයෝත්තමයනට අග‍්‍ර මහේෂිකාවක (වැනි) වූ

3) ළො යොහෙන පරපුරෙන් හිමි සිරිසඟබෝ විජයබාහු රජ පා වහන්සේ තුමා සිය විත් -

තේරුම – ලංකාදීප පෘථිවි නමැති තරුණ කාන්තාවගේ පරම්පරාගත උරුමය අනුව ස්වාමියා වූ සිරිසඟබෝ විජයබාහු (1 විජයබාහු) රජතුමන් වහන්සේ තමාගේ වික‍්‍රමයෙන්
4) මෙන් දෙමෙළ බල මුළු අන්දුරු දුරු ලා මුළු ලක්දිව් එක් සේසත් කැරැ රජ වළන්දමින් ස -

තේරුම – ද්‍රවිඩ භට සමූහයා නමැති අඳුරු දුරු කොට සකල ලංකාද්වීපය ඒකච්ඡත‍්‍ර කොට රජ සැප විඳීමෙන්
5) විසි හවුරුද්දක් ඉකුත් සත් ළැඟු සත් විසි වන්නෙහි කැත්තෙ සන්ද අව පස්මස්හි අවසත -

තේරුම – විසිවසක් ඉකුත්වූ (හෙවත්) ඡත‍්‍රය එසවීමෙන් (රජ බවට පත්වීමෙන්) සත් විසි වැන්නෙහි කැති සමයේ දෙවන වප් මස අව සතවත්

6) වක්දවස් නුරුපුරවරෙහි සිහසිනරා කිරුළුමිණි රසින් පළ සෙසත් කිස තවරමින් වැඩැහින් දෑ

තේරුම – දිනයෙහි අනුරුධපුරවරෙයහි සිංහාසනාරූඪ ව කිරීට මාණික්‍ය රශ්මියෙන් පැතුරුණු සේසත් ඇතුළත ආලෝක කරමින් වැඩ හිඳ

7) තමා සොවුරු ඈපා මායා යුව රජ ඈ රජගණා ප‍්‍රමුඛයෙන් සිහවිකුම් යහළ යුවළතිනුක -

තේරුම - සහෝදර වූ ආදිපාද – මහාදිපාද – යුවරජ ආදී රාජ සමූහයා අභිමුඛයෙහි සිංහ වික‍්‍රමය ඇත්තේ විය ගහ ඔසොවා දෑතින් දරමින්

(ආ 1)
1) හා ප‍්‍රහළ යසපබන්ද දසන් මෙරජවැළ ලතුළු ලවන් අත් පස්හි පාමින් රූණු දඩ -

තේරුම – ප‍්‍රවාහනය වන යසස් තේජස් ඇත්තේ දන්ත කාන්ති රශ්මියෙන් අලංකාර වුණු දෙතොල් හාත්පස්හි දක්වමින් (හෙවත් කථා කරමින්)

2) නායක පින්නරු බිම් බුදල්නාවන් අප සොළි දෙමළුන්ගෙ විබලයෙන් සිජ රජින් පි -

තේරුම – “රුහුණු දඩනායක සිත්තරු බිම් බුදල්නාවන්” අප සොළී දෙමළුන්ගෙ ආයුධ බලයෙන් ස්වකීය රාජ්‍ය බලයෙන් පිරිහී

3) රිහී ගල්වලැ වැළැහී වන අවදියැ අප පිය මහ සැමිය මුගලන් රජ පා වහන්සේ
තේරුම – වනයෙහි සැඟවී වාසය කරන කල අප පියා වන මහා ස්වාමි මුගලන් රාජොත්තමයාණන් වහන්සේ (මෙතුමා රජ වූ බව කීවත් රජවූ බවක් සොයා ගන්නට නැත
)

4) ඈ මුළු රජකුල සිය පිරිස්නෙන් රැකැ අප සඟවියෙහි වඩා වන මුල් පලා භරණයෙන්
තේරුම – ආදී සම්පූර්ණ රජ පවුල සිය පිරිසෙන් ආරක්ෂා කොට අප බාල කාලයෙහි හදා වඩා වන මුල් පලාහාරවලින්
5) පුසැ ඇකුත් ඇකුත් තන්හි මඟමින් ඇසිරෙන විපකුන් කෙරෙහි වළගා කන්හි තන්හි

තේරුම - පෝෂණය කොට, පා තැබූ තැබූ තන්හි සොයමින් හැසිරෙන සතුරන් කෙරෙන් වලකා තැන් තැන්වල

6) විග‍්‍රහ බැන්දෑ රුහුණු දනවු පෙරෙළා එකත් කොට ගල්වලින් බහා සිය රජහි පිහිටු -

තේරුම – යුද්ධ කොට රුහුණු ජනපදය නැවතත් එක්සත් කොට, වනයෙන් ඉවත් කොට ස්වකීය රාජ්‍යයෙහි පිහිටුවා

7) වා දුක් වුන් ප‍්‍රාශාදයට මෙකුන් දරුමුනුම්බුරන් ව මෙකුන්ගෙ අන්වය ආවු සෙද -

තේරුම – දුක් වින්ද ප‍්‍රශාදයට මොවුන්ගේ දරු මුණුපුරන් විසින් ද, මොවුන්ගේ පරම්පරාවට අයත් වූවන් විසින් ද,

(ආ 2)

1) ඩ මුඩු ගතැ යුතු දොෂයක් කළ ද බසින් පටවා කරණ දැහැවිල්ලෙන් මුත් දඩ මුඩු නොග -

තේරුම – දඩ මුඩ ගත යුතු වරදක් කරන ලද නමුත් වචනයෙන් වරද විනිශ්චය කොට කරන තර්ජනයෙන් මිස, දඩ මුඩ නොගැනීම ද (නොගත යුතුය යන අදහසයි)

2) න්නාච දැඟැලා නො පටවනු ව දිවි දී මිසැනොමුස්නා වරදකුදු ඇත තුන් වරක් දක්වා ෂමා කරනු කො -

තේරුම - සිරගෙයි දමා නොසංසිදුවීම ද, ජීවිත දානයෙන් (මරණීය දණ්ඩනය දීමෙන්) මිස නොමිදිය හැකි වරදක් ඇතිවුවද, තුන්වන වාරය දක්වා ක්ෂමා කිරීම ද,

3) ට ච පෙත් පමුණු නො ගන්නා කොට ව යම් පමණ දොහයකුදු කළ අභය දී දැකැ පියවන් මුත්
තේරුම – ඉඩම් කොටස් හෝ පරවෙණී ගම් නොගැනීම ද, යම් පමණ රාජද්‍රෝහී කමක් කලත් අභය දානය කොට (රජු ම ඔහු වෙත ගොස්) බලා රටින් පිටුවහල් කරන මිස -

4) නිග‍්‍රහ නොකරන කොට මේ වැවස්ථා අප සිය කැතතුලෙහි ඔකාවස් රජ පරපුරු පු -

තේරුම – නිග‍්‍රහ නොකිරීම ද, යන මේ ව්‍යවස්ථා අප සිය ක්ෂති‍්‍රය වංශයෙහි – ඔකාවස් රාජපරම්පරාව

5) වත්නා තාක් සාසන කොට දෙන්නෙය් කිලිඟු නාවිනි තාරා දෙමුන් මෙගම්නාවිනි තුන් දා

තේරුම – පවත්නා තාක් (පැවැතිය යුතු යයි) ලියා තබා දිය යුතු යයි කිලිඟු නාවිනි තාරා දෙමුන් මෙගම් හි නාවිනි

6) දෙටුන් දක්වා වදාළෙගින් රුහුණු දඩනායක සිත්නරු බිම් බුදල්නාවන් වැඩි තැන් සඟවියෙ -

තේරුම – තුන්දොටුන්හට ප‍්‍රකාශ කළ හෙයින් රුහුණු දඩනායක සිත්නරු බිම් බුදල්නාවන් විසින් (වැඩි තැන්) රජතුමා ළදරු වියේහිදී

7) හි වඩමින් ලොවැඩ වඩා මුළු රජ කුල සැමැඟැ රක්මින් මුළු ලොය් දිවි රැකැ වන මුල් පලාභරණේ -

තේරුම – හදාවඩමින් ලොකාභිවෘද්ධිය කොට මුළු රජ පවුල සමඟ ආරක්ෂා කරමින් සකල ලොකයා ගේ ජීවිතය ආරක්ෂා කොට වන මුල පලයන් ගෙනවුත් දීමෙන්
(ඉ)

1) න් පුස්මින් මුළු ලොය් පුසැ වැඩිතැන් සිය රැජහි පාළ කෙරෙමින් මුළු ලොය් සෙත් පාළ කොට දු -

තේරුම - පෝෂණය කරමින් මුළු ලොව ද පෝෂණය කොට රජතුමා ස්වරාජ්‍යයෙහි පහළ කරමින් (පිහිටුවමින්) මුළු ලොකයට සෙත පහළ කර

2) න් වුන් ප‍්‍රශාදයට ලක්දිව් තෙලෙහි මකාවස් රජපරපුරෙන් බව කැත කුලෙහි රජ පරපුරු

තේරුම – දුක් විඳි ප‍්‍රශාදරයට ලංකාද්වීපයෙහි මකාවස් රජ පරම්පරාවෙන් පහළ ක්‍ෂති‍්‍රය රාජ පරම්පරාව

3) පුවත්නා තාක් මෙකුන් දරුමුනුම්බුරන් ව මෙකුන්ගෙ අන්වය ආවු යේ දඩමුඩු ගතැ සිතු වර -

තේරුම – පවත්නා තාක් (මෙතැන් සිට ඉ-1 – 7 වන පෙළ දක්වා ඇති කොටස ආ 2 – 1 සිට 4 වැනි පෙළ දක්වා ඇති කොටසට සමානයි)

4) දෙකැ බසින් පටවා කරන දැහැවිල්ලෙන් මුත් දඬුමුඩු නො ගන්නා ව දැඟැලා නො පටනු ව

5) දිවි දී නොමුස්නා දොෂයකුදු කළ තුන් වරක් ෂමා කරනුව පෙත් පමුණු නොගන්නා කො -

6) ට යමු පමණ දොහයකුදු කළ අභය දී දැකැපියවත් මුත් නිග‍්‍රහ - නොකරනු කොට සත් විසි වන්නෙහි

5) කැත්තෙහි අවසතවස් දවස් පිටින් මත්තෙහි මෙවැ සථා කළ බවට දෙමළලෙය් දරු පොතැ අත්වර ලියන දෙව්මි